Bakı paxlavası hazırlanma qaydası (video) | Azerilady.com\nNovruz bayramında sufrələrimizin əvəz olunmaz şiriniyyatlardan biri də paxlavadır. O şəkərbura və qoğal ilə süfrələrimizi bəzəyir.\nXəmirin hazılanması üçün lazım olan ərzaqlar:\nMarqarın yağı – 250 q\nXama – 2 yemək qaşığı\nMaya (Droj) – 25 q\nDuz – 1 çimdik\nYumurta – 4 ədəd (ağlı və sarılı)\nSu – 100 qram (Yarım stəkan)\nSüd – 100 qram (Yarım stəkan)\nUn – 1 kq 200 q\nİçliyin hazırlanması üçün lazım olan ərzaqlar:\nQoz – 1 kq\nŞəkər tozu – 1 kq\nHil – 3-4 ədəd qovrulmuş\nŞərbətin hazırlanması üçün lazım olan ərzaqlar:\nŞəkər tozu – 800 q\nSu – 400 q ( Bir qazanda qatılaşana qədər bişiririk)\nLimon Duzu – 1 çimdik\nXəmirimizin hazırlanma qaydası:\nƏləkdən keçirdiyimiz unu, xəmiri yoğuracağımız qaba əlavə edib, üzərinə duzumuzu, mayamızı, 4 ədəd yumurtaları, 2 yemək qaşığı xamamızı və öncədən ev şəraitində isitdiyimiz marqarın yağını unumuza əlavə edib,daha sonra yarım stəkan su həmçinin yarım stəkan südümüzüm əlavə edib xəmirimizi yoğururuq.\nYoğurduqdan sonra 15 dəq özünə gəlməsini gözləyirik. Hazır olan xəmirimizi kündələrə bölürük, paxlavamızın alt və üst hissəsi üçün 2 ədəd 400 q qədərində kündələri ayırıb, qalan xəmiri isə, 8 kündə formasına gətirərək, paxlavamızı hazırlayırıq.\nÖncəliklə paxlavamızın alt hissəsini hansıki 400 q qədərində ayırdığımızı yayıb, listimizə uyğun düzəldirik, üzərinə öncədən əritdiyimiz kərə yağını çəkib, üzərinə içliyimizi əlavə edirik, daha sonra isə 8 ədəd balaca kündələridə eyni qaydada düzürük. Sadəcə 8-ci balaca kündəmizin üzərinə kərə yağı cəkirik, üzərinə paxlavamızın üst qatını, hansıki 400 q qədərində olan xəmirimizi, Paxlavamızın üzərinə yayırıq. Yaydıqdan sonra, Paxlavamızı kəsirik, hazır olan paxlavamızın üzərinə 2 ədə yumurta sarısını əlimizlə cəkərək, qoz və fıqdıqla bəzəyirik. 200 dərəcədə 25 dəq bişiririk.\nHazır olan Paxlavamızın üzərinə şərbət əlavə edib, soyumağa qoyuruq, soyuduqdan sonra servis edə bilərsiz.\nYaxşı insanlar sizə xoşbəxtlik gətirir, pis insanlar təcrübə qazandırır, lap pisləri dərs verir, yaxşıları isə gözəl xatirələr bəxş edir. Hər bir insanın qiymətini bilin.


® "Kapital Bank" yeni "Neftçilər Kart Mərkəzi" filialını istifadəyə verdi - AZƏRTAC – Azərbaycan Dövlət İnformasiya Agentliyi\n"Kapital Bank" müştəri xidmətinin inkişafı istiqamətində mütəmadi olaraq yeni layihələri həyata keçirir. Yeni "Neftçilər Kart Mərkəzi" filialının açılışı da buna əyani sübutdur. Ölkənin maliyyə bazarında yenilik hesab edilən kart mərkəzləri layihəsi, fərqli lakin daha müasir və rahat bank xidmətlərini müştərilərinə təqdim edir.\nBakı şəhəri, Nizami rayonu, Rüstəm Rüstəmov küçəsi, 44D ünvanında yerləşən "Neftçilər Kart Mərkəzi" filialı müştərilərə kartların verilməsi və bir sıra bank əməliyyatlarını (hüquqi/fiziki şəxslərə hesabların açılması, əmanətlərin cəlb edilməsi, hesablaşma-kassa xidmətləri, pul vəsaitlərinin və ödəniş vasitələrinin köçürülməsi, müxtəlif növ kreditlər üzrə xidmətlərin göstərilməsi) həyata keçirəcək. Ötən ildən etibarən "Nərimanov" və "Gəncə Kart Mərkəzi" filialları da istifadəyə verilib.\nMüştərilər yeni "Neftçilər Kart Mərkəzi" filialında daha öncə "Həzi Aslanov", " Əhmədli", "Nizami", "Qara Qarayev", "Xəzər", "Suraxanı", "Sabunçu" və "Bakıxanov" filiallarında xidmət olunan sosial, əməkhaqqı, pensiya və digər layihələr üzrə kartlarını əldə edə biləcəklər. Nəticədə filialların iş yükü azalacaq və müştərilər minimum vaxt sərf edərək digər əməliyyatlar həyata keçirə biləcəklər.\nQeyd edək ki, "Kapital Bank" filial şəbəkəsinin transformasiyası istiqamətində müəyyən tədbirlər həyata keçirməkdə davam edir. Sözügedən layihə artıq 3 ildir davam edir. Bu dövr ərzində bir çox filial müasir tələblərə uyğun təmir edilərək, müştərilərin ixtiyarına verilir. 2018-ci ildə layihə çərçivəsində yeni "Bravo 2", "Gəncə Kart Mərkəzi", "Şimal" filialları, "Hava limanı", "Sumqayıt" və "Mingəçevir" şöbələri açılıb. Bundan əlavə "Füzuli", "İmişli" filialları, eləcə də "Lökbatan" şöbəsi yeni ünvana köçürülərək "Gənclik Mall" və "Ağdaş" filialları əsaslı təmir olunub. Bankın yenilənmiş filiallarında vahid korporativ interyer dizayn standartları tətbiq edilib və bu proses hazırda davam etməkdədir. Bundan əlavə cari ildə bir sıra şəhər və region filiallarının yeni konsepsiyaya uyğun əsaslı təmir olunması, yeni filial və şöbələrin açılması planlaşdırılır.\nQeyd edək ki, hazırda "Kapital Bank"ın dövriyyədə 3 milyona yaxın ödəniş kartı var. Prossesinq mərkəzinin inkişafı, həftənin bütün günləri fasiləsiz işləməsi, sabit fəaliyyəti milyonlarla müştəriyə xidmət göstərməsində müsbət amil hesab olunur. "Kapital Bank"ın ölkə üzrə 700-dək bankomatı, 10000-dək POS terminalı var.\nAzərbaycanda ən böyük filial şəbəkəsinə malik olan "Kapital Bank", 96 filialı və 10 şöbəsi ilə müştərilərin xidmətindədir. Bankın məhsul və xidmətləri barədə daha ətraflı məlumat almaq üçün www.kapitalbank.az saytına, 196 Sorğu Mərkəzinə və ya bankın müxtəlif sosial şəbəkələrdə olan səhifələrinə müraciət edə bilərsiniz.\nAZERTAG.AZ : ® "Kapital Bank" yeni "Neftçilər Kart Mərkəzi" filialını istifadəyə verdi


Koronavirusla bağlı dünyanı alt-üst edən açıqlama — Həqiqət ortaya çıxdı » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 06.05.2020 13:25\nBaxış sayı: 7923\nMiq.Az xəbər verir ki, bunu BFM TV-yə Bobinya şəhər xəstəxanasının baş reanimatoloqu İv Koen açıqlayıb.\nOnun sözlərinə görə, həkimlər xəstəxanaya hələ dekabr və yanvar ayında müraciət edən pnevmoniya xəstələrinin analizlərini yenidən yoxlayıb. Nəticədə, Fransada koronavirusa ilk yolxuma faktının yanvarın sonu qeydə alınmasına baxmayaraq, 24 pasiyentdən 1-də - 43 yaşlı Amiruş Ammar adlı kişidə koronavirus testi pozitiv çıxıb. Bildirilir ki, xəstəxanaya dekabrın 27-də müraciət edən kişi epidemioloji baxımından arzuolunmaz heç bir ölkəyə səfər etməyib. Bununla birlikdə, həkim pasiyentlərin xəstəxanaya yerləşdirilməsi zamanı yalnızca qrip və koronavirusun başqa növlərinin testlərinin keçirildiyini bildirib:\n"Ancaq o vaxt COVID-19-un testi hələ keçirilmirdi”.\n"Xəstəliyin mənbəyini araşdırarkən onun həyat yoldaşının Çin qaynaqlı suşi satanlarla yanaşı işlədiyini aşkarladıq. Ola bilsin o, xəstəliyi simptomsuz keçirib. Bunun təfərrüatını digər qurumlar incələməlidir”.\n"Bunu öyrənmək üçün bütün ölkə üzrə pasiyentlərin pnevmoniya analizlərini yenidən incələmək lazımdır”.\nBununla belə, Fransa erkən yoluxma faktlarının qeydə alındığı ilk ölkə deyil. 2 həftə öncə Kaliforniyada aparılan araşdırmada ABŞ-da koronavirusdan ölüm faktlarının hələ fevralın əvvəli və ortasında olduğunu müəyyənləşdirib. Buna baxmayaraq, ölkədə rəsmi ilk ölüm faktı fevralın 26-sı qeydə alınıb. Bundan başqa, bir neçə həftə öncə eyni ştatın Santa-Klara dairəsində 3,3 min yerli sakində koronavirusa qarşı antikorun olub-olmamasını araşdırmaq üçün nümunələr alınıb. Hesablamaya görə, eksperimentdə iştirak etmiş 2,5% - 4,2%insanda koronavirusa qarşı antikorun ola biləcəyi qənaətinə gəlinib:\n"Bu yayılma göstəriciləri aprelin əvvəlinədək 48 mindən 81 minədək insanın bu dairədə yoluxduğunu əks etdirir. Bu da dairədə qeydə alınmış yoluxma hallarının sayında 50-85 dəfə çoxdur”.\nQeyd edək ki, hələ aprelin 9-da Köln Universiteti Klinikasının tibb elmləri doktoru Nuran AbdullayevAzərbaycanda pandemiyanın başlanğıc tarixinin daha öncə olması ehtimalını vurğulamışdı.


Ev Cəmiyyət 190 manatın 190 lətifəsi\nCovid 19 pandemiyası səbəbilə Azərbaycan hökuməti 600 min nəfərə birdəfəlik yardım ayırıb. İşsiz olanlar onlara əssasız bəhanələrlə yardım verilmədiyini deyib, ehtiyacı olmayanlar və ya heç müraciət etməyənlər isə yardım siyahısında adlarını tapıblar.\nBirdəfəlik yardımın verilməsi qərarı aprelin 7-də Nazirlər Kabineti tərəfindən qəbul olunsa da, Əmək və Əhalinin Sosial Müdafiəsi Nazirliyi (ƏƏSMN) həmin ayın 9-da rəsmi saytında bu barədə elan verib. Müraciət başlanan kimi, sosial şəbəkələrdə internet bacarıqları zəif olan insanlara bir çox aktivist könüllü qeydiyyatdan keçməyə yardım etdi. Müraciətlərin ardından sosial şəbəkələr aldıqları absurd imtina sms-lərini yayan şikayətçilərin paylaşımları ilə aşıb daşdı.\nİşsizlərin sayı – 200 min, ya 600 min nəfər?\nƏslində bu proses əvvəlində lətifə kimi başladı. Məsələn, ƏƏSMN əvvəl 200 min nəfərin bu pula ehtiyacı olduğunu desə də, növbəti gün içində bu rəqəmi 3 dəfə artıraraq 600 min nəfərin işsiz olduğunu müəyyənləşdirdilər. Yardımın verilməsi üçün dövlət büdcəsindən 70 milyon manat vəsait ayrılmışdı.\nŞikayətlərə keçiddən əvvəl Nazirlər Kabinetinin bu yardımın kimlərə verilməli olduğu haqda təsdiqlədiyi qaydaya nəzər salaq.\n– əmək müqaviləsi ilə işləyənlər\n– mülki-hüquqi (xidməti) müqavilə ilə ödənişli olaraq iş və ya xidmət göstərənlər\n– kənd təsərrüfatına yararlı torpaq payının mülkiyyətçiləri və ailə kəndli təsərrüfatının üzvləri\n– haqqı ödənilən vəzifəyə seçilən və ya təyin edilənlər (deputat, bələdiyyə sədri və s)\n– Silahlı Qüvvələrdə xidmət edənlər\n– ödənişli fəaliyyətlə məşğul olan ali və orta ixtisas təhsili müəssisələrində əyani təhsil alanlar\n– Qanuni əsaslarla bu ölkədə əmək fəaliyyəti ilə məşğul olan əcnəbi və vətəndaşlığı olmayanlar\n– Ölkə ərazisindəm kənarda əmək fəaliyyəti ilə məşğul olan vətəndaşlar.\nReallıqda baş verənlərin çoxu bu qaydaları birbaşa təkzib edən ziddiyyətlərlə doludur. Belə ki, birdəfəlik yadım ala bilməyənlər müxtəlif növ imtina sms-ləri alıblar. Subaylara ər ya arvadının adına olan VÖEN səbəb göstərilib, heç vaxt adına maşını olmayan insanlara maşını olması ilə bağlı iddia verilib və maşını olan adama yardım ayrılıb, ya ölən adamın yaşadığı və pensiya aldığı idiası olan sms gəlib, xaricdə yaşayan adama yardım ayırlıb və ya heç müraciət etməyən adını siyahıda tapıb və sairə…., siyahı uzundur.\nMəsələn, Nərimanov rayon sakini Namiq Eldar Məcidov 2019-cu ildən Məşğulluq İdarəsində qeydiyatda olduğu halda ona əksi yazılan imtina məktubu gəlib.\n“2019-cu ildən işsizlik idarəsində qeydiyyatdayam. Hətta saytdakı qeydiyyat siyahısında adım işsiz kimi yazılıb. Üstəlik ölkə xaricində olduğumu bildirirlər. Xarici pasportumun müddəti 2 ilə yaxındır bitib. Mən necə ölkədən çıxa bilərəm? Pulu verməmək üçün bəhanələr, yalanlar yazırlar”.\nNərimanov rayon sakini Namiq Eldar Məcidovun İşsizlik idarəsində olan rəsmi qeydiyyat kağızı və imtina sms\nPay torpağı yoxdur, amma imtina verilib\nGəncə şəhər sakini Ərşad Namazlı deyir ki, ona göndərilən imtina məktubunda əlavə torpaq yerinin olması səbəb göstərilərək, 190 manat yardım verilməsindən imtina edilib. Ərşad Namazlı deyir ki, onun adına heç bir reystrdə torpaq yoxdur: “Bir neçə dil bilirəm, magistraturanı bitirmişəm, amma normal iş tapa bilmirəm deyə məcbur qalıb ailəmi dolandırmaq üçün aşbazlıq edirdim. İndi karantində qalmışıq ac, susuz. Həyət evimin cəmi bir sot torpaq yeri var. Gəncə Məşğulluq İdarəsinə getdim. Heç bir elektron sistemdə adıma torpaq olmadığını sübüt edirəm, amma heç kim baxmır. Deyirlər 142-yə zəng edin, onlar kömək edəcək”.\n8 il əvvəl ölən adamın pensiyası, subayların bilmədikləri evlilikləri…..\nŞikayətçilərin sayı çoxlu, imtinaların məğzi rəngarəndi. Məsələn, Qəbələ rayon sakini Nəzakət Cavadovanın yoldaşı 2012-ci ildə vəfat edib. Qadın iddia edir ki, yoldaşının ölüm kağızını elə həmin il bütün rəsmi dairələrə göndərib. Lakin indi ona ölən ərinin təqaüd alması iddiası ilə imtina gəlib. Yeganə Kitabulla qızı Əliyeva isə deyir ki, subay olduğu halda ona əri barədə yanlış məlumat verdiyi yazılan sms göndərilib.\nBaşqa bir sakin Ayna Məmmədova qiyabi təhsil alan oğlu üçün müraciət edib. Nazirliyin şərtlərinə görə, qiyabi təhsil alan və 15 yaşından yuxarı olan gənclər də bu yardımdan yararlana bilər. Ancaq tələbə Fikrət Məmmədova da imtina verilib. Nazirliyin rəsmi saytında imtina alanlara ikinci dəfə müraciət şansı verilməyib. Bu səbəbdən narazı qalanların tək yolu ƏƏSMN-in 142 saylı Çağrı Mərkəzinə zəng etmələri idi.\n142 Xidməti necə kömək edir?\nLakin Ayna Məmmədovaya 142 nömrəsindən bildiriblər ki, qanunla haqlı olsanız da, yalnız araşdırma sırasına yaza bilərik. Digər şikayətçi, Nərimanov rayon sakini olan Namiq Məcidov 142 xisdmətinə müraciət edib, hətta işsizlik idarəsində olan qeydiyyat kodunu bildirərək öz haqqını tələb edib. Dediyinə görə, Çağrı Mərkəzindən ona “sübütünüz olsa da, sistemdə görünmür və heç nə edə bilmərik” cavabı verilib. Namiq Məcidov deyir ki, 142 çağrı xidmətində ancaq formal olaraq dəstəyi qaldırırlar.\nSiyahıda adı olmayan, amma yardım alanlar da var, adını tapıb pulu tapmayanlar da?!.\nMay ayının əvvəlində Əmək və Əhalinin Sosial Müdafiəsi Nazirliyi rəsmi səhifəsində 600 min nəfərin artıq yardım aldığını elan etdi. Üstəlik yardım alan insanların ad, soyad və FİN kodu yazılmış siyahı dərc olundu. Bu dəfə isə kimisi sms aldığı halda adını siyahıda tapmadı, kimisi imtina aldığı və ya heç müraciət etmədiyi halda adını siyahıda gördü. Emil Əmiraslanov adlı vətəndaş öz “Facebook” hesabında yazıb ki, 3 ildir Azərbaycanı tərk edib və xaricdə yaşayır. Lakin şəxsiyyət vəsiqəsindəki FİN kodunu və ad-soyadını yardım alanlar siyahısında tapıb: “Mən 3 ildir ki, ölkəni tərk etmişəm. Ancaq mənim adımdan 190 manat üçün müraciət edilib, bankda, poçtda adımdan hərəkətlər edilərək vəsait əldə ediblər”. Emil Əmiraslanov yazıb ki, onun adından bu addımları atanların cəzalanması üçün lazımı addımlar atacaq.\nNə yoğurdum, nə yapdım…\nYardım almaq üçün Məşğulluq İdarəsi qapılarında işsizliyini, adına əmlak olmadığını sübüt etməyə çalışanların əksinə maşını olduğu halda 190 manat yardımı alan Səbinə Kətanova öz “İnstagram” səhifəsində sevincini paylaşıb. Özü də etiraf edib ki, gözləntisi olmasa da, rahatlıqla ona yardım verilib. Baxmayaraq ki, nazirliyin tərtib etdiyi qaydalara görə, adına maşını olan şəxslər yardımı ala bilməzlər. Nazirliyin mətbuat xidməti Fazil Talıbov “Facebook” hesabında Səbinə Kətanovanın ehtiyacı olmadığı halda vəsaiti almasını qınayıb.\nPul ayrılıb amma verilmir\nBakı şəhər sakini Elçin Cananov da müracət edib, yardım alacağı sms-ni görüb sevinənlərdəndir. Amma deyir ki, sevinci yarımçıq qalıb. Aprel ayı bitsə də, onun adına ayrılmış yardımı vermirlər. “Cavab gəldi ki, sizə yardım düşür, hətta pulu alacağım bankın adı da yazılıb, bankın kartını da veriblər. Lakin gedirəm almağa, deyirlər “səhv gəlib, adınıza pul yoxdur”. Oyun oynayırlar”.\nBirdəfəlik yardım prosesində baş verənlər təkcə bunlar deyil. Məsələn, yüzlərlə adam ümumiyyətlə nə imtina, nə də təsdiq cavabı alıb. Baxmayaraq ki, artıq aprel ayı üçün müraciət bitib. Cavab almayanlar və ya əsassız imtina alanların bu yardımı hansı şəkildə ala biləcəyi isə müəmma olaraq qalır. Bakıda fəaliyyət göstərən “Beneficiar” pulsuz hüquq yardımı bürosunun hüquqşünası Ləman Xəlilzadə deyir ki, aprel ayından etibarən 5 mindən çox insan onlardan sırf 190 manat ala bilmək üçün qeydiyyat işlərində və ya imtinalara görə hüquqi kömək istəyiblər.\n“Tək rədd cavabları deyil, hətta bir ay keçməsinə baxmayaraq müaraciətlərinə heç cavab almayanlar da var. Hazırda isə əsas problem imtinaların əsassız olması ilə bağlıdır. Biz də çalışırıq kömək edək və naziriyə onların narazılıqlarını çatdıraq. Şikayətçilərə ərizə yazmaqda köməklik göstəririk. Müraciətlərin çoxu əmək müqaviləsi səbəbilə gələn imtinalardır”. Ləman Xəlilzadə deyir ki, nazirlik 15 yaşdan yuxarı əyani təhsil almayan tələbələr ödəniş edəcəyini desə də, xeyli sayda bu kimi gənclərə imtina verilib. Hüquqşünas deyir ki, narazı qalan şəxslərə ancaq ərizə yazıb şikayət məktubu hazırlamaqda kömək edə bilirlər. Çünki nazirlik təkrar müraciət imkanı yaratmayıb ki, bunun özü də hüquq pozuntusudur.\nHüquqşünas Xalid Bağırov yardım prosesində pozulan hüquqlardan və qanunsuzluqlardan danışıb.\n“Bu prosesdə ən vacib qanun pozuntusu Nazirlər Kabinetinin qərarının 2.3-cü bəndi ilə bağlıdır. Burada 10 qrup şəxs müəyyən olunub ki, hansı şəxslər birdəfəlik yardım ala bilməzlər. Lakin təcrübədə rast gəlinən problemlərlə uyğun gəlmir. Yəni bir çox imtina qanunvericilikdə nəzərdə tutulan kateqoriyaya aid edilməyib. Məsələn, qanunvericilikdə göstərilir ki, sahibkarlıqla məşğul olan aktiv VÖEN-i olan pay torpağı sahibləri bu yardımı ala bilməz. Amma hər kəsə imtina verilib. Hətta həyətyanı torpaq sahəsi olanlara belə bu kimi imtina cavabı verilib. Lakin mülkə aid torpaq sahəsi yaşayış üçündür, əkin-biçin üçün deyil. Bundan başqa, Əmək Məcəlləsinin 46-cı maddəsinin 4-cü bəndinə görə, 15 yaşından sonra əmək qabiliyyətli sayıla bilir. Bu insanlar işsizdirlərsə, mütləq yardım almalıdılar. Lakin onlarla belə imtinalar var və qanunsuzluqdur”.\nNəticlələrin təkrar yoxlanıla bilməməsi konstutision hüquq pozuntusudur\nXalid Bağırov deyir ki, Nazirlər Kabinetinin qərarında nəticələr MAS (Avtomatlaşdırılmış qərarvermə mexanizmi) tərəfindən müəyyənləşir və qərarların yenidən yoxlanılması qaydası nəzərdə tutulmayıb. Baxmayaraq ki, şikayət vermək hüququ konstitusion hüquqdur. Bunun hansısa formada məhdudlaşdırmaq qanun pozuntusudur”\nƏmək və Əhalinin Sosial Müdafiəsi Nazirliyinin Mətbuat xidmətinin rəhbəri Fazil Talıbov Meydan TV-nin suallarını cavablandırıb. İmtina alanların cavabları əsassız və absurd adlandırımasına etiraz edən Fazil Talıbov bildirib ki, məlumatlar elektron bazalara əsasən araşdırılır, hər hansı yanlışlıqdan söz gedə bilməz.\nRəsmi mövqe – imtinalar yanlış ola bilməz! “Əmək və Əhalinin Sosial Müdafiəsi Nazirliyi tərəfindən göndərilən imtina cavabları elə-belə formalaşmır. Müraciət edən hər kəsin məlumatları 25-dək digər dövlət orqanlarına məxsus elektron informasiya sistemlərində olan məlumatlara istinad edir. Əgər kiminsə şəxsi məlumatları mövcud uyğunlaşdırılmayıbsa, vaxtında düzgün məlumatlar yenilənməyibsə, deyək ki, DİN rəsmi məlumat bazasında hələ də evli kimi göstərilirsə, ölüm faktı öz hüquqi sənədlərdə təsdiqini tapmayıbsa, nazirlik hardan bilməlidir ki, o adam rəhmətə gedib? Burada vətəndaşın məsuliyyəti ön plana keçir. Nikahın pozulması həyat yoldaşının olmaması və sair kimi yanlış informasiyalar var ki, bu da həmin imtinalar zamanı reallığı əks etdirmir. Vətəndaşlar vaxtında real durumlarını rəsmiləşdirməyiblər. Yüzlərlə fakt var ki, avtomobilini etibarnamə ilə satıb, amma öz adına qeydiyyatda qalıb, pay torpağını satıb, amma sistemdə adındadır. Problemlərin səbəbi budur. SMS-lərin heç biri absurd deyil”.\nFazil Talıbov “Aztəminatlılıq Meyarına uyğun gəlmirsiz” kimi imtina mesajlarını da izah verib: “Orda izah tam aydındır. Aztəminatlılıq meyarının açıqlaması qanunvericilikdə var. Bu mesajlar informasiya sistemlərində aylıq gəlirləri, əmlakları və sair nəzərə alınaraq qərar verilir”.\nNazirliyin rəsmi saytında imtinaların sayı da göstərilib. Məlumata görə, aktiv əmək müqaviləsi olan 320 min nəfərə, iki və daha çox avtomobili olan 19 min 200 nəfərə imtina verilib.\nİqtisadçı Qubad İbadoğlu deyir ki, yardım alanların sayı da, reallığı da düzgün deyil. Bildirir ki, müraciətlərə görə müəyyən etmək olar ki, bir milyondan çox adam yardım almaq istəyib:\n“İlk gündən müraciətləri süni şəkildə limitlədirlər və çərçivəyə saldılar. Çünki dövlət işsizlərin çox olduğunu göstərmək istəmir. İşsizlik dövlət qarşısında məsuliyyət deməkdir. Hər işsiz adama görə siğorta ödənişləri həyata keçirilir. “Siğorta haqqında” qanuna görə, hər bir işləyən və işəgötürən İşsizlərin Siğortası Fonduna əmək haqqından hərəsi 0,5 faiz olmaqla ümumlikdə 1 faiz pul ödəyirlər. Bunu da dövlət işsizlərə çatdırmalıdır. Nə qədər işsiz sayı çox olarsa, o vəsaitin bölüşdürülməsində də problemlər yaranır. İşsizliyin çox olması Azərbaycan hökumətinin nə siyasi, nə iqtisadi, nə də sosial maraqlarına cavab verir”.\nPandemiya və iqtisadi krizis\nQubad İbadoğlu deyir ki, pandemiya iqtisadi böhranı da gətirəcək. Əslində pandemiyada çox qısa vaxt öncə dünya bazarında neftin qiymətinin düşməsi, Azərbaycanın istər Neft Fonduna, istər də ümumi büdcəyə təsirsiz ötüşməyəcəyinin göstəricisiydi. Üstəlik də, pandemiya özü ilə bu böhranı artırdı. Artıq 4 bankın fəaliyyəti dayanıb. Ardının gələcəyi proqnozlaşdırılır.\nBağlanan bankların Koronavirusla Mübarizə Fonduna verdiyi vəsaitlər\nApreldə “ATA Bank” və “Amrah Bank” ASC-nin lisenziyaları ləğv edilmişdi. May ayının 12-də isə Mərkəzi Bankın 27 aprel qərarı ilə “AGBank” və “NBCBank” ASC-nin fəaliyyətinə son qoyulub. Bu banklar martın 19-da Azərbaycanda yaradılmış Koronavirusla Mübarizəyə Dəstək Fonduna böyük məbləğlərdə yardım ediblər. Belə ki, “AGBank” və “ATA Bank” 100 min manat, “Amrah Bank” ASC 200 min manat vəsait köçürüblər. Prezident İlham Əliyev isə mayın 12-də Sumqayıtda “Gilan Tekstil Park” Məhdud Məsuliyyətli Cəmiyyətinin tibbi maska fabrikinin və tikiş fabrikinin nəzdində fəaliyyət göstərən qoruyucu kombinezonların istehsalı müəssisəsinin açılışında deyib ki, 100 milyondan çox vəsaitin toplandığı Mübarizə Fondundan hələlik 1 manat belə xərclənməyib.\nCOVİD 19 virusu ötən ilin noyabrından Çinin Vuan vilayətindən başlayıb və zamanla bütün dünyaya yaılıb. Bu ərəfədə bir çox ölkədə karantin elan edilib. Karantin müddətində insanların işləməsi və qazanc əldə etməsi mümkün olmadığı üçün əksər ölkələr əhaliyə birdəfəlik yardımlar ediblər. Qonşu ölkə olan Gürcüstanda hökumətin qərarına əsasən, 200 kilovat elektrik enerjisi və 200 kubmetr təbii qazdan az istifadə edən abonentlərin kommunal xərcləri 3 ay müddətinə dövlət tərəfindən ödəniləcək. Rusiya hökuməti biznesə 6 aylıq vergi tətili elan edərək eyni zamanda dövlət şirkətlərinin 6 ay müddətinədək dividend ödəməsinin təxirə salınmasına dair qərar qəbul edib. Türkiyə hökuməti ahıl yaşda olanlarla bağlı xüsusi qayğını nəzərə alıb pensiyaları artırdı. Minimum pensiyanın məbləği 1500 lirəyə yüksəldildi. Bundan başqa, bir sıra sektorlar, gündəlik istehlakdan başlamış ağır sənayeyədək, nəzərdə tutulan ƏDV vergisindən 6 ay müddətinə imtina edib. Daxili aviadaşımalarda 3 ay müddətinə ƏDV 18%-dən 1%-ə endirilib. Azad sahibkarların “Xalqbank”a olan kredit borcları aprel, may və iyun ayları üçün faiz ödəmələrini 2 ay müddətinə əlavə faiz olmadan təxirə salınıb.\nAzərbaycanda isə karantin müddəti may ayının sonunadək uzadıldığından bu ay da 190 manat birdəfəlik yardım ödəmələri olacaq.\nƏvvəlki məqalə“Fu Məzi” yazan siyasi fəal yenidən həbs edilib\nNövbəti məqalədəYardımlıdakı problemləri ictimailəşdirən, seçki saxtakarlığı videosu yayan müəllim həbs olunub\nTrump-la respublikaçılar arasında olan böhran dərinləşməkdə davam edir


İran və Pakistan təhlükəsizlik məsələlərini müzakirə edəcəklər - Trend.Az\nİran və Pakistan təhlükəsizlik məsələlərini müzakirə edəcəklər\nSiyasət Materials 19 Oktyabr 2011 15:59\nİran və Pakistan Daxili İşlər nazirliklərinin nümayəndələri Tehranda iki ölkə arasında təhlükəsizlik məsələlərini müzakirə edəcəklər.\nAzərbaycan, Bakı, 19 oktyabr /Trend, müxbir T.Cəfərov/\nİran və Pakistan Daxili İşlər nazirliklərinin nümayəndələri Tehranda iki ölkə arasında təhlükəsizlik məsələlərini müzakirə edəcəklər. Bunu İranın daxili işlər nazirinin müşaviri Höccətullah Damyad deyib. Bu barədə Trend İranın "Fars" xəbər agentliyinə istinadən məlumat verir.\nDamyad bildirib ki, iki ölkənin təhlükəsizlik komitəsinin yeddinci iclası oktyabrın 22-23-də Tehranda keçiriləcək. İclasa İran tərəfindən daxili işlər nazirinin müavini Əli Abdullahi, Pakistan tərəfdən bu ölkənin daxili işlər nazirinin müavini Sədiq Əkbər başçılıq edəcək.\nOnun sözlərinə görə, iclasda iki ölkə arasında təhlükəsizlik sahəsində, terrorçuluq və mütəşəkkil cinayətkarlıqla mübarizə, müştərək sərhədlərə nəzarət, narkotik maddələr qaçaqmalçılığı, insan alveri, silah qaçaqmalçılığı sahələrində əməkdaşlığın artırılması müzakirə olunacaq.


Virusoloqdan açıqlama: "Virusu biz hazırladıq" - Video | Analoq.az\nAna səhifə/Digər/Sağlamlıq/Virusoloqdan açıqlama: “Virusu biz hazırladıq” – Video\nÇindən ABŞ-a qaçan çinli virusoloq doktor Li Meng Yan Fox News ekranından dünyanı sarsıdan bir etiraf səsləndirib. O virusun insan əməyinin məhsulu olduğunu isbat edən hesabatını tezliklə təqdim edəcəyini qeyd edib.Analoq.az Bizimyol.info-ya istinadən xəbər verir ki, doktor Yan bildirib ki, o bu virusu araşdıran ilk elm adamlarındandır və pandemiya olacağını bütün dünyaya xəbər vermək üçün Çindən qaçıb. O bldirib ki, virusun heyvanlardan gəlmədiyi barədə təfərrüatlı bir hesabat hazırlayıb, bunu yaxın günlərdə təqdim edəcək. Doktor qoşulduğu canlı yayımda virusun Çin hərbi qüvvələri tərəfindən yaradıldığını bəyan edib.\nDoktor Yan ötən aylarda eyni kanala verdiyi müsahibəsində “bu dünyanın bu günə qədər görmüş olduğu ən güclü pandemiyadır, insanlıq tarixində bildiyimiz hər şeydən daha ağır bir sınaqla üz- üzəyik. Zamanımız azdır, onsuz da gec qalmışıq”demişdi.\nEvlərini təhvil ala bilməyən vətəndaşlar AAAF PARK-dan şikayətçidirlər – VİDEO


Şanlı tarixə malik Azərbaycan ədliyyəsi – 22 noyabr ədliyyə işçilərinin peşə bayramı günüdür – Ən Son Xəbərlər\nİşğaldan azad olunmuş ərazilərimizdə ədliyyə qurumları öz peşə fəaliyyətlərini uğurla icra edəcəklər\nAzərbaycan dövlətçiliyinin inkişaf tarixində ədliyyə orqanlarının sabit fəaliyyəti təmin edilmiş və onun gələcək inkişafı, milli kadrların yetişməsi üçün əlverişli zəmin yaranmışdır. Ədliyyə Nazirliyinin mühüm bir qurum olaraq müstəqil hüquq siyasətinin formalaşmasında iştirakı isə, əlbəttə, Azərbaycanın XX əsrin sonunda yenidən müstəqillik qazanmasından və xüsusilə, ümummilli lider Heydər Əliyevin 1993-cü ildə hakimiyyətə qayıdışından sonra başlamışdır.Ümummilli liderimizin Azərbaycan ədliyyəsinə xüsusi diqqət və qayğısı ölkəmizin müstəqillik illərində də davam etmiş, hüquq sistemində inqilabi-demokratik yeniliklərə səbəb olan məhkəmə-hüquq islahatı həyata keçirilmiş, ədliyyə işi müasir tələblərə uyğunlaşdırılmışdır.\nƏdliyyə Nazirliyinin yenidən yaradılması və onun təkmil bir struktur kimi formalaşması ulu öndər Heydər Əliyevin Azərbaycana rəhbərlik etdiyi dövrə təsadüf edir.Dahi rəhbərin ölkəmizin ədliyyəsinə qayğısı dövlət müstəqilliyimizi bərpa etdikdən sonra da davam etmişdir.Bu illər ərzində ədalət mühakiməsinin beynəlxalq standartlara uyğun həyata keçirilməsi üçün Ədliyyə Nazirliyinin tərkibində məhkəmə nəzarətçiləri və məhkəmə icraçıları xidməti təsis edilmiş, cəzaçəkmə yerləri və istintaq təcridxanaları nazirliyin tabeliyinə verilmiş, istintaq idarəsi yaradılaraq ədalət mühakiməsi əleyhinə olan bir sıra cinayətlərin ibtidai istintaqının aparılması Ədliyyə Nazirliyinə həvalə edilmiş, yeni yaradılmış bələdiyyələrlə işin aparılması və onlara metodoloji yardım göstərilməsi, daşınmaz əmlakın dövlət reyestrinin aparılması və s. məsələlər Ədliyyə Nazirliyinə tapşırılmışdır. Həmçinin məhkəmələrin maddi-texniki təchizatı üzrə müəyyən işlər görülmuş, bir sıra xarici dövlətlər və nüfuzlu beynəlxalq təşkilatlarla əməkdaşlıq haqqında müqavilə və sazişlər imzalanaraq nazirliyin beynəlxalq əlaqələri genişləndirilmiş, yüzlərlə qanun və digər normativ-hüquqi aktların layihələri hazırlanmış, ekspertizalar keçirilərək müvafiq rəylər verilmiş, əhaliyə hüquqi yardım yaxşılaşdırılmış, dövlət qeydiyyatı fəaliyyəti geniş həyata keçirilmişdir.Heydər Əliyevin Azərbaycan Ədliyyəsinə göstərdiyi yüksək etimadın, xüsusi diqqət və qayğının bariz təzahürü ədliyyə işçilərinin peşə bayramı gününün müəyyən edilməsidir. Köklü məhkəmə-hüquq islahatlarının ilk illərində ədliyyə işçilərində və hakimlərdə mənəvi stimul yaradılması məqsədilə onların peşə bayramı gününün müəyyən edilməsinə təşəbbüs göstərilərək bu məsələ Ədliyyə Nazirliyinin Kollegiyasının, Məhkəmə-Hüquq Şurasının müzakirəsinə çıxarılmış və 22 noyabrın – 1918-ci ildə Azərbaycan Demokratik Respublikası Ədliyyə Nazirliynin Əsasnaməsinin təsdiq edildiyi günün, ədliyyə işçilərinin peşə bayramı günü kimi təsis edilməsi üçün ulu öndərə müraciət olunması barədə qərar qəbul edilmişdir. 22 noyabrın Ədliyyə İşçilərinin Peşə Bayramı Günü kimi müəyyən edilməsi barədə dahi öndər Heydər Əliyevin 11 noyabr 2000-ci ildə imzaladığı Sərəncam ədliyyə işçilərinə verilən ən yüksək qiymət olmaqla yanaşı, tarixi irsin qorunmasına xidmət etmişdir.\nAzərbaycan müstəqillik yolu çox çətin sınaqlardan keçmiş, ötən əsrin 90-cı illərinin əvvəllərində xalqımız səriştəsiz idarəçiliklə, ölkədaxili xaos və vətəndaş qarşıdurması, erməni təcavüzü ilə üzləşmişdir. Ulu öndər məhz belə bir ağır dövrdə – 1993-cü ildə\nmüstəqilliyimizin itirilməsi ilə üz-üzə qalan xalqın təkidli tələbi ilə hakimiyyətə qayıtdı və öz tarixi missiyasını yerinə yetirdi. Bu dahi şəxsiyyətin apardığı siyasət nəticəsində müstəqillyimiz qorunub saxlanıldı, dövlətlə xalqın birliyi təmin edildi, bütün sahələrdə demokratik islahatlara başlanıldı, güclü dövlətin sarsılmaz təməli qoyuldu. Müasir Azərbaycanın memarı və qurucusu olan Heydər Əliyevin təşəbbüsü ilə başlanan hüquqi dövlət quruculuğu, məhkəmə-hüquq islahatları prosesi Azərbaycan Respublikasının Prezidenti cənab İlham Əliyev tərəfindən bu gün uğurla davam etdirilir. Ölkədə həyata keçirilən effektiv hüquqi islahatları dövrün tələblərinə uyğun yeni çalarlarla zənginləşdirən cənab Prezident qısa dövr ərzində qəbul etdiyi praqmatik qərarlarla, habelə obyektiv reallıqdan irəli gələn addımları ilə ölkəmizin dinamik yüksəlişini təmin etmiş və onun inkişaf mexanizminin daha da çevikliyinə, işləkliyinə nail olmuşdur. Möhtərəm Prezidentimizin ədliyyə sisteminə göstərdiyi diqqət və qayğının əyani təzahürü olaraq ədliyyə fəaliyyətinin normativ-hüquqi əsasları təkmilləşdirilmiş, 2006-cı il aprel ayının 18-də ölkə Prezidenti tərəfindən nazirliyin yeni Əsasnaməsi təsdiq olunaraq ona hüquq-mühafizə orqanı statusu verilmişdir.\nUlu öndər Heydər Əliyevin dövlət quruculuğu xəttini uğurla davam etdirən ölkə Prezidenti cənab İlham Əliyevin rəhbərliyi ilə Azərbaycan ədliyyə sistemi inkişaf etmiş, onun normativ bazası daha da təkmilləşdirilmiş, o cümlədən ədliyyə orqanlarında qulluq keçmə haqda qanun və nazirliyin yeni əsasnaməsi qəbul edilmiş, ona hüquq-mühafizə orqanı statusu verilmiş, ədliyyə orqanlarının inkişafı, məhkəmə sisteminin müasirləşdirilməsi haqqında proqram xarakterli fərmanlar imzalanmışdır.\nHəmçinin qeyd etmək istəyirəm ki, bugün sevincimizin həddi-hüdudu yoxdur. Xalqımızın nəhayət ki, 30 illik həsrətinə son qoyuldu.Ölkə Prezidenti,Ali Baş Komandan cənab İlham Əliyevin rəhbərliyi altında aparılan haqlı mübarizəmiz Şuşanın işğaldan azad olunması ilə bitdi. Gücsüz və acizkar Ermənistanın Rusiya Federasiyasına rəsmən müraciət etməsi Rusiyanın bilavasitə iştirakı ilə Azərbaycan-Ermənistan arasında doqquz bəndi özündə əks etdirən bəyanatın imzalanması ilə nəticələndi. 30 ildən sonra Azərbaycan Prezidenti, Ali Baş Komandan İlham Əliyevin rəhbərliyi ilə Azərbaycan Ordusu xalqımıza qürur və şərəf hissi yaşatdı. Belə ki, bu zəfərlə Dağlıq Qarabağın Azərbaycan torpağı, beynəlxalq səviyyədə tanınan ərazimiz olduğu bir daha öz təsdiqini tapdı. Bu gün Azərbaycan Qarabağa qovuşdu, tarixi zəfərə imza atdı, işğalçı Ermənistana layiq olduğu yer göstərildi. Bu qələbəni, zəfəri bizlərə yaşadan isə Ümummilli Lider Heydər Əliyev siyasi kursunun layiqli davamçısı olan Prezident İlham Əliyevin qətiyyəti, siyasi iradəsidir. “Qarabağ tarixi, əzəli Azərbaycan torpağıdır. Beləliklə, Qarabağ Azərbaycandır və nida işarəsi” – deyən Ali Baş Komandan vədinə əməl etdi. Prezident İlham Əliyevin noyabrın 8-də Şuşanın azad edilməsi xəbərini xalqa elan edərək həyatımıza gətirdiyi qürur, sevinc bütün tarixə dolan fəxarət hissidir, ömrümüzü bəzəyən, dövlətimiz var olduqca bizimlə birgə əbədi olacaq xoşbəxtlikdir.\nRəşadətli ordumuz Ali Baş Komandanımızın rəhbərliyi ilə tariximizin saf incisini düşmən tapdağından təmizləməklə bizi bir ömürlük nəsibimizə yetirdi. 28 ildir sinəmizdə qövr edən Şuşa yarasına məlhəm qoydu. Hər birimizə sözlə ifadə edilməsi mümkünsüz olan sevinc payı bağışladı.\nAzərbaycan Ordusu Ali Baş Komandanın rəhbərliyi ilə işğalçı Ermənistana, bu ölkənin təcavüzkar siyasətinə dəstək olan faşist xislətli dünya ermənilərinə və onların havadarlarına, tarix boyu bizə qarşı törədilmiş erməni vəhşiliklərinə cavab kimi böyük bir dərs verdi.\nAzərbaycan Prezident cənab İlham Əliyev noyabrın 10-da xalqa müraciətində demişdir:”Bu bəyanat bizim şanlı qələbəmizdir. Şadam ki, bu gün bu müjdəni Azərbaycan xalqına verirəm. Hesab edirəm ki, bu bəyanatın imzalanmasının səbəblərindən biri də dünən qeyd etdiyimiz parlaq qələbəmizdir, tarixi qələbəmizdir, Şuşanın işğaldan azad edilməsidir, Şuşa Qarabağın tacıdır! Şuşanın azad edilməsi həm böyük siyasi, həm böyük strateji, eyni zamanda, çox böyük mənəvi məna daşıyır. Biz Şuşaya qayıtdıq, biz Şuşanı qaytardıq, biz Şuşada yaşayacağıq və işğaldan azad edilmiş digər bütün torpaqlarda həyat qaynayacaq. İnsanlar o torpaqlara qayıdacaq, orada yaşayacaq, insanlarımızın 30 illik həsrətinə son qoyulur.Hesab edirəm ki, bu bəyanatın imzalanmasının səbəbi noyabrın 9-da – Dövlət Bayrağı Günündə bizim növbəti şanlı hərbi qələbəmiz olub. Çünki noyabrın 9-da 72 yaşayış məntəqəsini Azərbaycan Ordusu işğalçılardan azad edib. Şuşanın azad edilməsi, noyabrın 9-da 72 yaşayış məntəqəsinin azad edilməsi və sentyabrın 27-dən bu günə qədər 300-ə yaxın yaşayış məntəqəsinin azad edilməsi ilə Ermənistan ordusunun belini qırmışıq. Paşinyan məcbur olub bu bəyanata öz imzasını atır. Amma çox miskin, çox acınacaqlı durumda. Mən isə böyük fəxarət və sevinc hissi ilə bu bəyanata öz imzamı atmışam. Çünki bu bəyanat uzun illər davam edən işğala son qoyur. Bu bəyanat imkan verir ki, hələ də işğal altında olan digər rayonlarımızı – Ağdam, Laçın, Kəlbəcər rayonlarını qan tökülmədən qaytaraq. Qısa bir müddət qoyulur, bu ayın sonuna qədər bu rayonlar bizə qaytarılır. Bu, böyük xoşbəxtlikdir”.\nVətən müharibəsində qazanılan parlaq qələbə, işğalçı Ermənistanın tam şəkildə kapitulyasiyaya uğradılması azərbaycanlılar haqqında məğlub xalq sindromunu sındırdı, xalqın inamını özünə qaytardı. Bütün dünya gördü ki, Azərbaycan xalqı heç vaxt məğlubiyyətlə barışmayacaq və gec-tez öz amalına qovuşacaqdır. Əlbəttə, müharibənin qələbə ilə başa çatmasını şərtləndirən bir sıra fundamental amilləri sadalamaq mümkündür. Prezident İlham Əliyevin son 17 ildə həyata keçirdiyi güclü dövlət, güclü ordu strategiyası torpaqlarımızın işğaldan azad olmasının ən başlıca səbəbidir.Vətən müharibəsindəki parlaq qələbəmizin mənbəyində dayanan əsas amillərdən biri isə cəmiyyətimizin monolitliyi və həmrəyliyidir. Ölkəmizdəki güclü Prezident-xalq-ordu vəhdəti xarici təzyiqləri dəf etməyə və müharibəni qələbə ilə başa çatdırmağa imkan verdi.Xalqımızın şücaətinə, vətənpərvərliyinə diqqət çəkən Prezident İlham Əliyev “Ermənilər qaçıb getdilər. Onların “yenilməz” ordusu məhv oldu, fərarilik başladı, xunta başçısı Dağlıq Qarabağda əmr verdi ki, kim oradan qaçacaq, o, məsuliyyətə cəlb olunacaq. Bizdə bir nəfər fərari oldumu? Olmadı! Bir nəfər də olmadı! Budur Azərbaycan xalqı! Mülki vətəndaşlar, evi dağılıb, malı batıb, yaxın insanını itirib, yenə də deyir ki, “Vətən sağ olsun”. Ancaq irəli, irəli! Mənə yazılan məktublarda deyilir, Ali Baş Komandan, irəli! Dəstəkləyirik səni, get irəli, dayanma və getmişəm, dayanmamışam”, – deyə bildirib.\nAzərbaycan, Rusiya və Ermənistan rəhbərlərinin imzaladıqları bəyanatda əks olunan müddəalar tarixi qələbəmizin dəyərini daha da yüksəltməklə yanaşı, həm də ölkəmizin ərazi bütövlüyünün bərpa olunmasını təmin etdi. Beynəlxalq siyasi şərhçilər, nüfuzlu KİV bu bəyanatı rəsmi Bakının tarixi qələbəsi kimi qiymətləndirirlər. Doqquz maddədən ibarət olan sənədin Azərbaycanın milli maraqlarına cavab verdiyini vurğulayan siyasi ekspertlər əlavə edirlər ki, bu nailiyyət gözlənildiyindən də artıqdır.Şübhə yoxdur ki, bəyanat möhtəşəm diplomatik qələbə kimi milli şüurumuzda iz qoyacaq. 30 illik münaqişəni 44 günə sona çatdıran bu qısa müharibə dünya hərb tarixinə də misli görünməmiş savaş kimi düşdü. Azərbaycan Ordusunun gücünü, Azərbaycan xalqının qüdrətini bəşəriyyətə sübut etdi. Ona görə 44 günlük qəhrəmanlıq savaşımız tarix boyu şanlı qürur mənbəyimiz olaraq\nqalacaqdır. Bu gün böyük qürur hissi ilə deyə bilərik ki, Qarabağ bizimdir, Qarabağ Azərbaycandır! Eşq olsun Müzəffər Ali Baş Komandana! Yaşasın Azərbaycan xalqı! Eşq olsun rəşadətli Azərbaycan Ordusuna!\nPeşə bayramımız günü münasibətilə bütün ədliyyə işçilərini təbrik edir,uğurlar arzulayıram.\n4 saylı Bakı “ASAN xidmət”mərkəzində Ədliyyə Nazirliyinin qeydiyyat şöbəsinin rəisi,Şuşa rayon qediyyat şöbəsinin rəisi vəzifəsini müvəqqəti icra edən,kiçik ədliyyə müşaviri.\nPrevious PostYol Polisindən sürücülərə XƏBƏRDARLIQ: “Qələbə sevincini kədərə çevirməsinlər”\nNext PostФормирование нового геополитического вектора на Южном Кавказе. Ч.2


Ritter İdman - Məlumat\nMəşhur şüarı eşitməyən "Kvadratisch! Praktisch! Bağırsaq ”? Bu ifadə ən məşhur şokolad istehsalçılarından birinin adı ilə güclü şəkildə əlaqələndirilir. Şirin dişimizə bu Alman sözlərinin nə demək olduğunu izah etmək lazım deyil.\nEyni şirkət Ritter Sport klassik Avropa ailə biznesidir. Sadəcə, bu vəziyyətdə hər sonrakı nəsil ənənələrin nə qədər vacib olduğunu başa düşərək onlara əməl etməyə davam edir.\nVə markanın tarixi 1912-ci ildə başladı. Sonra xəmir aşpazı Alfred Ritter gənc Clara Gottlını onunla evlənməyə dəvət etdi. Qız razılaşdı. Cütlüyün təkcə sevgi ilə deyil, həm də peşəkar ehtirasla birlikdə olduqları ortaya çıxdı. İkisi də şirniyyatları sevirdi və onlarla məşğul olurdular. Alfred xəmir aşbazı idi və Clara'nın öz konfet anbarı var idi. Bal ayı keçdikdən sonra yeni evlənənlər öz müştərək müəssisələrini yaratmaq barədə düşündülər.\nAilə həyatının ilk ilində Alfred Ritter Schokolade-und Zuckerwarenfabrik dünyaya gəldi. Stuttgart yaxınlığında kirayə evlərində istehsal başladı. Alfred yeni məhsullar yaratdı və Clara onları dükanında satdı. Ailə dərhal yaxşı işlər görürdü. Ancaq sonra sadəcə kiçik bir ailə biznesi oldu, bu, həqiqətən istədiyinizi edərkən yoxsulluq içində yaşamamağa icazə verdi.\nBirinci Dünya Müharibəsinin başlaması ilə Alfred cəbhəyə getdi. Şirkət işləri sarsıldı, gələcəyi sis içində idi. Lakin burada Ritters şanslı oldu - 1917-ci ildə Alfred mülki işə keçdi. Və çox faydalı bir obyektə - Ştutqartdakı bir şokolad fabrikinə. Orada xəmir aşpazı şokoladın necə hazırlanmasını, doldurucularla necə qarışdırılacağını öyrəndi. Bu ailə şirkətinin gələcəyini kökündən dəyişdi.\nEvə qayıdan Alfred Ritter ailəsinin yaşayış yerini dəyişdirməyə qərar verdi. Axı, onların evi gələcək bir baza kimi heç bir şəkildə ona yaraşmadı. Tezliklə tələb olunacaq böyük bir anbar yox idi. Hərəkətdən sonra yeni biliklərlə silahlanmış Alfred şokolad yaratmağa başladı. Ona Ştutqartdakı fabrikdə casusluq etdiyi sirlər idi. 1919-cu ildə Alrika markalı şokolad gün işığını gördü və tez bir zamanda məşhur oldu. Ritter bütün biliklərini bu məhsula qoydu. Ümumilikdə şirkət üç növ şokolad buraxdı, doldurulması ilə fərqləndi: moruq, rum və narıncı.\nAncaq o günlərdə belə bir kompozit şirinlik ümumiyyətlə nadir bir hal idi. Dadlı məhsula istehlakçı marağı şirkətin böyüməsinə səbəb oldu. Bir il sonra artıq 40 nəfər işlə təmin olundu. Və 6 ildən sonra məhsulları dükanlara çatdırmağa başlayan ilk markalı yük maşını meydana çıxdı. Şirkətdə indi 80 nəfər işləyir. Bir sənətkarlıq olmağı dayandırdı, ancaq əsl müəssisə, fabrik oldu. Ritters ikinci mağazasını da açdı.\n1930-cu ildə şirkət Waldenbuch-də bir fabrik açdı. Eyni zamanda, Bad Kannstattda yaşayan bütün işçilər əyalətdə qaldılar. Ritters onları xüsusi avtobuslarda işə götürdü. Bu gün heyətə bu münasibət təəccüblü deyil, amma o dövrlər üçün bu çox qeyri-adi idi. Ritter Sport necə başladı. Ritters'in müvəffəqiyyətlərini sadə borclanma borcu olduğunu qeyd etmək olar. Hətta iş kitabçaları, Alfred Ritterin əsasını qoyduğu rəqiblərdən ən yaxşı fikirlərini borc almağı məsləhət görür. Bu yanaşmanın meyvələri çox keçmədi - yeni bir fabrikə köçdükdən 2 il sonra, onilliklər boyu klassik halına gələn yeni bir məhsul təqdim edildi. Bu məşhur Ritter Sport kvadrat şokolad çubuğu.\nEyni zamanda ayrı bir şirkətin sıçrayışı haqqında deyil, sənayedə gerçək bir inqilab haqqında danışmağa dəyər. Clara bu formanın şokoladını yaratmaq fikri ilə gəldi. Kiçik idman cibləri olan idman gödəkçələrin ölkədə populyarlaşdığını gördü. Bəs niyə şokoladı etibarlı şəkildə cibinizə qoya biləcəyiniz bir forma düzəldə bilməzsiniz? Bu fikir Ritter ailə məclisində irəli sürülmüşdür. Clara, adi bir çubuğun ağırlığını çəkərkən şokoladın qırılmayacaq qədər güclü olmasını təklif etdi.\nRitters bu maraqlı fikri həyata keçirməyə çalışmaq qərarına gəldi. Ancaq gələcəkdə belə bir məhsulun öz şirkətləri üçün əsas məhsula deyil, ümumiyyətlə yeganə məhsula çevriləcəyini düşünə bilmədilər. Lakin sonra bu barədə hələ bir söhbət yox idi, 1930-cu illər başladı. Şirkət arsenalında digər populyar məhsullar - şirniyyatlar, Milad və Pasxa şirniyyatları və adi adi şokolad barlarına sahib olmaqla kvadrat şokoladını tədricən bazara təqdim etməyə başladı.\n30-cu illərdə Ritter işi böyüdü, ancaq 40-cı illərdə inkişafdan danışmaq çətin oldu - İkinci Dünya Müharibəsi başladı. 6 il ərzində şirkət əməliyyatları tamamilə dayandırdı. Yalnız 1946-cı ildə şirniyyat istehsalı bərpa edildi. Eyni zamanda, müharibədən sonrakı çətin dövrlərdə məhsul istehsal edərkən, kakao olmadan etməli idilər, bu, sadəcə Almaniyada deyildi. Yalnız 50-ci illərin əvvəlində vəziyyət sabitləşdi.\n1952-ci ildə 66 yaşlı atasının gözlənilməz ölümündən sonra Alfred və Clara'nın oğlu Alfred Otto Ritter şirkətin rəhbəri oldu. Lakin varis artıq yetkin yaşda idi, buna görə də belə bir mövqeyə tam hazır idi. Bu, bütün səylərini kvadrat şokoladın sərbəst buraxılması ətrafında cəmləşdirərək şirkət tarixində əsas addım atan ən gənc Alfred idi. 1959-cu ildə şirkətin ikinci qurucusu Clara Ritter də vəfat etdi.\n60-cı illərdə klassik bar, konfet və digər şirniyyatlar Ritter Sport çeşidindən tədricən yox oldu. Və 1970-ci ildən etibarən şirkət doğma Alman bazarını fəth etməyə başladı. Məhz “Kvadratisch” şüarı ilə ilk televiziya reklamı. Praktisch. Bağırsaq ”. Qatıq doldurma ilə şokolad da var idi. Bütün Almaniyada istehsalçı haqqında danışmağa başladılar. 1972-ci ilə qədər şirkət ölkədəki bütün şokolad barlarının 10% -ni istehsal etdi və dövriyyəsi 100 milyon işarədir.\n70-ci illərin əvvəllərində rəngli televizorlar istehlakçılara çatdırıldı. Əvvəlcə belə bir möcüzə yalnız varlılar üçün mövcud idi, lakin tezliklə kütləvi bir hadisəyə çevrildi. Ritters bu faktdan istifadə etmək qərarına gəldi. Alfred Jr, şokoladının hər növü üçün xüsusi bir rəng hazırlamaq fikri ilə gəldi. Bu, sarğı rənginə görə müxtəlifliyi fərqləndirərdi. Belə bir hərəkət Ritter Sport şokoladının daha da fərqlənməsinə imkan yaradacaqdır. Yenidən sənayedəki bir inqilab haqqında danışa bilərik, çünki o zaman heç kim belə hərəkətlər etməmişdir.\nBu gün bu yanaşma bizə təbii görünür. 1974-cü ildə belə qablaşdırma ilə birlikdə ortaya çıxan uyğun bir reklam oxuyurdu: "Hər şey daha rəngli, xoşbəxt və daha aktiv hala gəldi və onlarla birlikdə şokolad." Bir neçə il sonra, hələ də Ritter Sport plitələrini qoruyan Knick-Pack qablaşdırma təqdim edildi. Bu paketin diqqəti çəkən məqam budur ki, onu aça, bir parça plitəni dişləyib yenidən bağlaya bilərsən. Bu gün bu sarğı Ritter Sport şokoladının ticarət nişanıdır.\nVə 1978-ci ildə Alfred Otto Ritter vəfat etdi. Bir müddət şirkət rəhbərliyini həyat yoldaşı həyata keçirdi, lakin sonra uşaqlar - Alfred Teodor və Marley - nəzarət şurasına təqdim edildi. İdarə özü kənar idarəçilərə həvalə edildi. Bu, məntiqli idi, çünki varisin o zaman yalnız 20 yaşı var idi. Yeni oxuyurdu, psixologiya və iqtisadiyyat sahəsində təhsil alırdı. Və 1983-cü ilə qədər Alfred Teodor nəzarət şurasına başçılıq edəcək, eyni zamanda birbaşa rəhbərlik ona həvalə olunmayacaq. 1987-ci ildə şirkətin artıq 710 işçisi var idi və dövriyyəsi 400 milyon işarədir. Bütün məhsulların 10% -i ixrac olunur.\n1988-ci ildə Alfredin özünün Paradigma şirkətini də qurması maraq doğurur. Onun işinin şirniyyatla heç bir əlaqəsi yox idi - şirkət istilik günəş panelləri istehsal etdi. Ritterin belə bir yeni işinin ortaya çıxmasının səbəbi Çernobıl AES-dəki qəza idi. Nə qədər qəribə olsa da, o, əsas şokala təsir etdi. Radioaktiv bulud Türkiyəyə doğru irəliləməyə başladı. Ancaq orada fındıq böyüdü, şirkət əsas məhsulu üçün satın aldı.\nBeləliklə, bu hadisələr xoşagəlməz hala gəldi, Alfred, bəşəriyyətə belə bir təhlükəli nüvə enerjisindən imtina etmək üçün kömək lazım olduğunu qərara aldı. Paradigma, hazırda öz tədqiqatlarında bir sıra irəliləyişlər əldə edərək, sektorunun liderlərindən birinə çevrildi. Və 2005-ci ildə Alfred ailə biznesinin rəhbəri oldu. O, şirkətin gələcəyini öz qaydasında görən top menecerlərlə münaqişə yaşadı. Buna görə sahibi birbaşa nəzarət altına almalı idi.\nAlfredin idarəetmə tərzi kaizen fəlsəfəsinə uyğundur. Rəhbər özü olduqca yumşaqdır və tabeçiliyində olanlara müstəqillik göstərməyə imkan verir. Ritterin sözlərinə görə, müəssisəsinin əsas uğuru qohumluq və davamlılıqdır. Hər yeni nəsil idarəçi cari hesabatdakı olduqca sayları deyil, uzunmüddətli uğurlar barədə düşünürdü. Bu, şirkətə çətinliklərə baxmayaraq həqiqətən inkişaf etməyə imkan verdi.\nRitter Sport Rusiyada sevilir, təsadüfi deyil ki, bütün xarici satışların 5% -i bazarımızdan gəlir. Bir vaxtlar, almanlar məhsullarını Korkunov fabrikində istehsal etdilər, ancaq Amerikan Wrigley’ə verildikdən sonra razılaşma ləğv edildi. Ümumilikdə 70-dən çox ölkədə insanlar Ritter Sport şokoladından ləzzət alırlar.\n2008-ci ildə şirkət yeni bir çeşid - bio-şokolad istehsal etdi. Onu yalnız ən yaxşı maddələr fərqləndirir İçindəki Peru və Ekvadordan olan kakao, Tanzaniyadan olan anakardiya fındıqları və günəşli Kaliforniyadan kişmiş və badam. Məhsul ekoloji cəhətdən təmiz olub, AB məhsullarına dair bütün qaydalara uyğundur. Nəticədə şokolad yalnız dadlı deyil, həm də sağlam olduğu ortaya çıxdı. Beləliklə, Ritter Sport keçmiş ənənələrini unutmadan, zamana uyğun tərzdə davam edir. Şirkət rəhbəri, gələcəkdə ailənin mülkiyyətində qalacağına ümid edir.\nVideoya baxın: Ritter


Əlli yaşlı fakültə - AZƏRTAC – Azərbaycan Dövlət İnformasiya Agentliyi\nƏlli yaşlı fakültə\nBurada Azərbaycanın tanınmış praktik və nəzəriyyəçi memarları dərs deyirlər\nBakı, 26 noyabr, Ramiz Quliyev, AZƏRTAC\nMilli memarlığın inkişafına böyük töhfələr verən Azərbaycan Memarlıq və İnşaat Universitetinin (AzMİU) memarlıq fakültəsinin yaranmasının 50 ili tamam olur.\nBununla bağlı fakültənin dekanı, Azərbaycanın Əməkdar memarı Zahidə Məmmədova AZƏRTAC-a müsahibə verib.\n- Zahidə xanım, Azərbaycan memarlığı yarandığı gündən böyük inkişaf yolu keçib. Xüsusilə də XX və XXI əsrlərdə Bakıda və regionlarda gözəl memarlıq ansamblları yaradılıb ki, bu işdə memarlıq fakültəsinin məzunlarının da məxsusi xidmətləri var. Hazırda fakültədə nə qədər tələbə təhsil alır?\n- İlk növbədə, qeyd etmək istərdim ki, 1968-ci ildən müstəqil olaraq fəaliyyət göstərən memarlıq fakültəsində Azərbaycanın tanınmış praktik və nəzəriyyəçi memarları dərs deyirlər. Fakültədə bakalavr səviyyəsində 900-ə yaxın tələbə, magistraturada isə 70-dək tələbə təhsil alır. Tədris 3 dildə - Azərbaycan, rus və ingilis dillərindədir. Hazırda fakültədə Türkiyə, İran, İraq, Suriya, Rusiya, Türkmənistan, Qazaxıstan, Əfqanıstan və digər ölkələrdən 200-dən çox tələbə təhsil alır. Memarlıq fakültəsində bakalavr pilləsində 3 ixtisas üzrə tələbə hazırlığı aparılır. Bunlar memarlıq, dizayn və keçən ildən tədrisinə başladığımız şəhərsalma ixtisaslarıdır. Bundan əlavə, magistratura səviyyəsində “Bina və qurğular”, “Şəhərsalma”, “Memarlıq abidələrinin bərpası və yenidən qurulması”, “Mühit dizaynı”, “Landşaft memarlığı” və “Dizayn” üzrə elmi ixtisaslaşma həyata keçirilir.\n- Avropanın qabaqcıl təhsil müəssisələrində tələbələrin nəzəri bilikləri ilə yanaşı, müəssisələrdə təcrübə keçmələrinə xüsusi önəm verilir. AZMİU-da bu məsələyə diqqət ayrılırmı?\n- Universitetin istehsalat təcrübəsi çox genişdir. Belə ki, tələbələr 7 semestr təhsil alır, 8-ci semestr isə 14 həftəlik istehsalat təcrübəsi keçirlər. Onlar aparıcı layihə institutları “Azərdövlətlayihə”, “Azərtikintilayihə”, “Azərmemarlayihə”, “Bakışəhərdövlətlayihə”də, “Azərbərpa” Elmi-Tədqiqat Layihə İnstitutunda, partnyorlarımız olan “EmbaWOOD” mebel fabrikində, “Aksesuar İnşaat” şirkətində və digər layihə təşkilatlarında təcrübə keçirlər.\n- Memarlıq fakültəsinin tələbələri hansı beynəlxalq müsabiqələrdə uğura imza atıblar?\n- 1975-ci ildən Memarlıq Təhsilinə Beynəlxalq İctimai Yardım Təşkilatı (MOOCAO) fəaliyyət göstərir. Bu təşkilatın keçirdiyi müsabiqə çox nüfuzlu hesab edilir. 2014-cü ildə növbəti 23-cü müsabiqə AZMİU-nun bazasında təşkil olunub, 300-ə yaxın iştirakçının qatıldığı müsabiqədə 600-dən artıq buraxılış, magistr işləri sərgilənib. Müsabiqəyə 6 ölkədən 53 memarlıq məktəbi qatılmışdı. Həmin ölkələrdən gələn müsabiqə iştirakçılarını Azərbaycan memarlığı və Bakı şəhərinin gözəlliyi valeh eləmişdi.\nMüsabiqədən artıq 4 il keçməsinə baxmayaraq, iştirakçılar və qonaqlar bu müsabiqənin digərlərindən daha yaxşı təşkil olunduğunu qeyd edirlər. Bu il də biz MOOCAO–nun xətti ilə Rusiya Federasiyasının Volqoqrad şəhərində təşkil edilmiş XXVII müsabiqəyə 24 buraxılış və magistr işi apardıq. Həmin işlərdən 9-u 1-cı dərəcəli, 15-i isə 2-ci dərəcəli diplomlara layiq görülüb. Digər beynəlxalq müsabiqədə də uğur qazanmışıq. Fakültənin 2018-ci il məzunlarının 5 buraxılış və magistr işi Poltava Milli Texniki Universitetinin keçirdiyi müsabiqədə 1-ci dərəcəli diplomlara layiq görülüb.\nBundan başqa, Qazaxıstanda təşkil edilən Avrasiya müsabiqəsində də iştirak edirik. Bu müsabiqələr müxtəlif ölkələrdə, məsələn, Şimali Kipr, Türkiyə, Rusiya, Moldovada keçirilib. Tələbələrimiz bu müsabiqələrdə abidələrin bərpası, şəhərsalma, memarlıq və dizayn mövzularında yüksək nəticələr göstərirlər.\nMemarlıq fakültəsinin tələbələri respublika müsabiqələrində də uğurla iştirak edirlər. “Məhv olmuş, dağılmış abidələr və Şirvanşahlar taxtı” müsabiqəsinə respublikanın universitetləri ilə yanaşı, fakültəmizin tələbələri də qoşulublar. Bu ilin mart ayında elan olunmuş müsabiqəyə oktyabr ayında yekun vurulub. Memarlıq fakültəsinin 4-cü kurs tələbələri Fazil Hümbətov və Züleyxa Məmmədova müsabiqənin qalibləri elan edilib, onların layihə işi Heydər Əliyev Mərkəzində sərgilənib.\nOnu da qeyd edim ki, universitetin yeni korpusu istifadəyə verilib. Yeni geniş, rahat, işıqlı layihə studiyaları tələbələrin ixtiyarındadır. Biz oktyabrda həmin binada tədrisə başlamışıq. Bütün texniki avadanlığı və kompüterləri fakültəmizə Türk İşbirliyi və Koordinasiya Agentliyi hədiyyə edib.\nLayihə dərslərində kompüter texnolgiyalarına üstünlük veririk, həmçinin Avropa ölkələrindəki məktəblərdən fərqli olaraq əl işlərini və rəsm dərslərini saxlamışıq. Xüsusi olaraq qeyd etmək istəyirəm ki, memarlıq, dizayn, şəhərsalma ixtisaslarına tələbə qəbulu zamanı rəsm və rəsmxətdən qabiliyyət imtahanlarının keçirilməsi mütləqdir.\n- Memarlıq fakültəsinin beynəlxalq əlaqələrinin genişləndirilməsi istiqamətində hansı işlər görülür?\n- 2007-ci ildə UNESCO-nun Ümumdünya mədəni və tarixi irsin qorunması haqqında Konvensiyası əsasında İtaliyanın Florensiya Universitetinin Memarlıq Məktəbi və AzMİU tərəfindən “Mədəni irs və yerli inkişaf” mövzusunda birgə elmi layihə yerinə yetirilib. Layihə çərçivəsində 2008-ci ildə İtaliyadan 13 nəfərlik müəllim-tələbə heyəti Bakıya ezam olunub.\nHər iki ali məktəbin tələbə və müəllim heyətindən ibarət işçi qruplar yaradılıb və bir həftə ərzində İçərişəhərin tarixi küçəsinin memarlıq abidələrinin nümunəsində fotoqrammetrik ölçmələr aparılıb. Bu müştərək layihə nəticəsində memarlıq fakültəsində abidələrin bərpası istiqamətində layihə və buraxılış işlərinin keyfiyyəti artıb, tələbələrdə mədəni irsin mühafizəsinə olan maraq yüksəlib. Universitetimizin memarlıq fakültəsinin və Florensiya Memarlıq Məktəbinin müəllim və tələbələri həm Bakıda, həm də Florensiyada seminarlar keçiriblər. Universitetimizin qərargahı Florensiyada yerləşən Romualdo del Bianko Mədəniyyət Fondu ilə əməkdaşlığı 2003-cü ildən başlayıb. 2006-cı ildən etibarən Fond ilə birlikdə beynəlxalq konfranslar təşkil edilir. AzMİU-nun təşəbbüsü ilə Bakıda universitetimizin bazasında 2 dəfə memarlıq ixtisası üzrə buraxılış işlərinin “Degree and profession” (“Dərəcə və ixtisas”) adlı regional beynəlxalq festivalı keçirilib. Həmin festivallarda Qazaxıstan, Gürcüstan, Rusiya və başqa ölkələrin memarlıq məktəbləri də iştirak edib. Memarlıq fakültəsinin 5 tələbəsi “University Delegate” proqramı üzrə 2011-2013-cü illərdə Romualdo del Bianko Mədəniyyət Fondunda 1 aylıq staj keçib. Fondun keçirdiyi müxtəlif tədbirlərdə tələbələrimiz uğurla öz bilik və bacarıqlarını nümayiş etdirib, beynəlxalq diplom və sertifikatlara layiq görülüblər.\n2011-ci ilin dekabrında AzMİU ilə Fond arasında “Life beyond tourism - Turizmdən kənar həyat”ın təşviqinə həsr olunmuş anlaşma memorandumu imzalanıb. Beş il ərzində ölkələrarası elmin və təhsilin inkişafında göstərdiyi xidmətlərə görə Fondun prezidenti Paolo del Bianko universitetimizin fəxri doktoru diplomu ilə təltif olunub.\nMilli memarlıq nümunələrinin qarşılıqlı tanıdılması işində üzvü olduğumuz Romualdo del Bianko Mədəniyyət Fondunun əvəzsiz xidmətləri olub. Fond tərəfindən Florensiyada keçirilən festival və seminarlarda tələbələrimiz İtaliyanın müxtəlif şəhərlərinin memarlıq abidələri ilə tanış olaraq konkret mövzularda tapşırıqlar yerinə yetirib, Bakıda təşkil olunan regional festivallarda Azərbaycan memarlığını iştirakçılara tanıdıblar. 2008-ci ildə Florensiyada bu fondun dəstəyi ilə “Azərbaycanın memarlıq irsi” sərgisi keçirilib, birgə təşkil olunmuş elmi konfransda ölkəmizin memarlıq irsi ilə bağlı bir çox məruzələr təqdim olunub. Xüsusilə “Yeni sosial-siyasi vəziyyətdə tarixi memarlıq irsi”, “Memarlıq abidələrinin müasir şəraitdə qorunma problemləri”, “Memarlıq irsinin qorunması və uyğunlaşdırılması” kimi beynəlxalq elmi konfranslar önəmli olub.\nSonuncu dəfə 2016-cı ilin dekabrında AzMİU və Romualdo del Bianko Mədəniyyət Fondunun həmtəşkilatçılığı ilə Florensiyada Azərbaycanın müasir memarlığına həsr olunmuş sərgi təşkil olunub, ölkəmizin müasir memarlıq abidələri sərgi iştirakçılarına təqdim edilib və gələcəkdə sərgilənməsi məqsədilə Azərbaycanın İtaliyadakı səfirliyinə hədiyyə olunub.\nBundan başqa, son illər İtaliya səfirliyinin təşəbbüsü ilə AzMİU-nun müəllim və tələbələrinin italyan memar və dizaynerlərlə görüşləri keçirilir. Milan Politexnik Universiteti ilə əməkdaşlığı xüsusi qeyd etmək istərdim. Memarlıq fakültəsinin Milan Politexnik Universitetinin professor heyəti ilə əlaqələri çoxdan yaranıb. Hələ neçə il bundan əvvəl Bakıda Tarix Muzeyinin bərpa layihəsində iştirak etmiş həmin universitetin professorları Françesko Matsola və Luidji Ckrinsi fakültə tələbələrinə dəfələrlə ustad dərsləri keçib, onları Bakıda reallaşdırdıqları bərpa işləri ilə tanış ediblər. Qeyd etmək lazımdır ki, Luidji Ckrinsi Qobustandakı tarixi daş abidənin konservasiya müəllifidir. Təhsil sahəsində əməkdaşlıq 2013-2018-ci illərdə Avropa İttifaqının beynəlxalq tələbə mübadilə proqramı “Erasmus” çərçivəsində AzMİU-nun memarlıq fakültəsinin bakalavr və magistr səviyyələrinin tələbələrinin Milan Politexnik Universitetində 1 və ya 2 semestr təhsil almaqları ilə başlayıb. Milan Texniki Universitetinin 1 tələbəsi isə AzMİU-da təhsil mübadiləsinə cəlb olunub. 2016-2017-ci tədris ilində “Erasmus” mübadiləsi üzrə memarlıq fakültəsinin 2 doktorantı Milan Politexnik Universitetində staj keçib. “Erasmus” proqramı və universitetlərarası ikitərəfli əməkdaşlıq çərçivəsində Milan Politexnik Universitetinin 4 müəllimi AzMİU-da tədris prosesinə cəlb olunub. Bu mübadilələrdə cəmi 12 tələbə və doktorant iştirak edir. 2017-ci ilin aprelində “Erasmus” layihəsi çərçivəsində universitetə ezam olunmuş Milan Politexnik Universitetinin professoru Nora Lombardini AzMİU-da beynəlxalq abidələr gününə həsr edilmiş “Memarlıq irsinin mühafizəsi” adlı elmi konfransda tələbələr qarşısında mühazirələrlə çıxış edib.\nHazırda Milan Politexnik Universitetinin professor-müəllim heyətinin peşəkarlığından istifadə edərək universitetdə və bütövlükdə Azərbaycanda dizayn ixtisasını modernləşdirmək, onu İtaliya dizayn təhsili formatında yenidən qurmaq, onların təhsil metodikasından yararlanaraq tədris proqramlarımızı beynəlxalq standartlar səviyyəsinə adaptasiya etmək rektorumuz Gülçöhrə Məmmədovanın təşəbbüsüdür. Digər hədəfimiz Milan Politexnik Universitetilə ikili diplom proqramını reallaşdırmaqdır. İtaliyanın dizayn sektorunda tanınan professorları AzMİU-da dizayn təhsilinin inkişafı üçün əllərindən gələn köməyi etməyə hazırdırlar.\nHazırda fakültədə bakalavr səviyyəsində “İnteryer dizaynı” və “Qrafik dizayn”, magistr səviyyəsində isə “Dizayn” və yeni ixtisas olan “Vizual dizayn və media” üzrə mütəxəssis hazırlığı aparılır. AzMİU-nun məqsədi Milan Politexnik Universitetinin təcrübəsinə əsaslanaraq Azərbaycanda dizayn təhsilini nümunəvi səviyyəyə yüksəltmək və dizaynın bütün sahələri mütəxəssis yetişdirməkdir. Əməkdaşlığı həyata keçirmək üçün AzMİU-nun “Dizayn” kafedrasının yetərincə elmi potensialı və pedaqoji təcrübəsi vardır. AzMİU-nun bazasında ölkəmizdə müasir laboratoriya şəbəkəsinə, istehsalatla geniş əlaqələrə malik Azərbaycan-İtaliya Dizayn Mərkəzi yaratmaq və bu mərkəzin imkanlarından istifadə edərək dizayn üzrə mütəxəssis hazırlığını müasir tələblər səviyyəsinə yüksəltməkdir.\n- Rəhbərlik etdiyiniz fakültədə təhsilin Avropa təhsil sisteminə inteqrasiyası ilə bağlı fikirlərinizi bilmək maraqlı olardı...\n-Fakültəmizi beynəlxalq arenada tanıtmaq bizim üçün çox önəmlidir. Ona görə də 2015-ci ildən bəri memarlıq ixtisasının bakalavr pilləsində beynəlxalq akkreditasiyanı keçirməyi və son akkreditasiyanı mərkəzi ofisi Londonda yerləşən RİBA-dan (Royal İnstitut British Architect) almaq ərəfəsindəyik. Burada dünyanın bir çox ölkələrindən tələbələr memarlıq təhsili alır. RİBA Avropa memarlıq məktəblərinə akkreditasiya verən mötəbər bir qurumdur. RİBA-dan bir sıra şərtlər daxilində akkreditasiyadan keçmək mümkündür. Ən əsası isə layihə, kurs və buraxılış işlərinə olan tələblərdir. Yeri gəlmişkən, RİBA ötən ilin dekabrında öz sərgisini universitetimizdə təşkil edib.\nTəhsilimizi Avropa təhsil sisteminə inteqrasiya etməyə çalışırıq. Universitetimiz partnyor olaraq Türkiyənin Orta Doğu Universitetini götürüb. Həmin universitetdə olarkən oradakı təhsillə yaxından tanış olduq. Bu ildən təhsil proqramımızı bu universitetin təhsil proqramına uyğunlaşdırdıq və pilot təhsil proqramı tərtib etdik, buraxılış və kurs işlərinə verilən tələbləri daha da sərtləşdirdik, onların tərkibinin daha da dolğun olmasını qarşıya məqsəd qoyduq. Kurs və buraxılış işləri bir çox məqamları özündə birləşdirməlidir. Yəni tapşırıq yalnız memarlıq həllinin icrasından ibarət olmamalı, həmin ərazinin iqlimi, ekoloji problemləri, geologiyası, mühiti, landşaft, relyef, şəhərsalma məsələləri araşdırılmalı və kompleks layihə təqdim edilməlidır.\nMemarlıq fakültəsi təhsil sahəsində mübadilə layihələrində də çox fəaldır. Məsələn, “Erasmus+” tələbə-müəllim mübadilə proqramı üzrə İtaliya və Litvanın universitetlərində bakalavr, magistr və doktorantlarımız uğurla iştirak edirlər. “Mövlana” tələbə mübadilə proqramı çərçivəsində tələbələrimiz Türkiyənin aparıcı universitetlərində təhsil alırlar. Mübadilə proqramları çərçivəsində Türkiyə, Almaniya, İspaniya kimi xarici ölkələrdən də AZMİU-da təhsil almağa gələnlər var. Beynəlxalq “Rethink” layihəsi çərçivəsində Lissabon universiteti ilə magistratura səviyyəsi ilə yanaşı, memarlıq, şəhərsalma və dizayn ixtisasları üzrə doktorantlar üçün ikili diplom müqaviləsi imzalanıb.\nAZERTAG.AZ :Əlli yaşlı fakültə


Bayram gününün hava proqnozu\n09:22 20 Mart 2019\nBu gün Bakıda və Abşeron yarımadasında arabir yağış yağacağı gözlənilir.\nEkologiya və Təbii Sərvətlər Nazirliyinin Milli Hidrometeorologiya Departamentindən Femida.az-a verilən məlumata görə, yarımadanın bəzi yerlərində intensiv olacağı ehtimalı var. Mülayim şimal-qərb küləyi əsəcək. Havanın temperaturu Bakıda və Abşeron yarımadasında gecə 4-6, gündüz 7-9 dərəcə isti təşkil edəcək. Atmosfer təzyiqi 762 mm civə sütunundan 768 mm civə sütununa yüksələcək, nisbi rütubət 80-90 faiz olacaq.\nAzərbaycanın rayonlarında bəzi yerlərdə arabir yağış, dağlıq və dağətəyi rayonlarda qar yağacağı gözlənilir. Ayrı-ayrı yerlərdə intensiv olacağı ehtimalı var. Gündüz qərb rayonlarından başlayaraq yağıntı tədricən kəsiləcək. Gecə və səhər ayrı-ayrı yerlərdə duman olacaq. Qərb küləyi bəzi yerlərdə arabir güclənəcək. Havanın temperaturu gecə 4-7, gündüz 9-14 dərəcə isti, dağlarda gecə 0-5 dərəcə şaxta, gündüz 2-6 dərəcə isti təşkil edəcək.\nTibbi-meteoroloji proqnoza gəlincə, martın 20-də Abşeron yarımadasında yağışlı, mülayim küləkli hava şəraiti gözlənilsə də, ümid edirik ki, bu əhalinin bayram əhval-ruhiyyəsində narahatlıq yaratmayacaq.\nAzərbaycan jurnalistlərinin peşə bayramıdır - 144 İL\n22 iyulda hansı jurnalistlər bayram edə bilər?\nQaradağda polis işçilərinin peşə bayramı qeyd olunub\nNiyazi Bayramov sakinlərlə görüşüb\nAzərbaycan Polisinin yaranmasından 101 il ötür\nDənizçilərin peşə bayramıdır\nDövlət qulluqçularının peşə bayramıdır\nBayramdan sonra üçün məzənnə açıqlandı\nQurban bayramı nə vaxtdır? - TARİX\nBacısını müdafiə edən şəxs bıçaqlandı - Bakıda\nNarkotik vasitələrlə bağlı Dövlət Proqramı qəbul edilib\nXəzərin sahilində mina tapıldı\nElmar Məmmədyarov iordaniyalı səfirlə vidalaşdı\nEvdən 200 manat, mobil telefon və noutbuk oğurlayan Bakı sakini tutuldu\nTrampdan casus xəbərinə - Açıqlama\nÜçbaşlı uşaq doğuldu - FOTOLAR\nSərnişin taksi sürücüsünü boğdu + VİDEO\nTürkiyədə 4 terrorçu məhv edilib\nBDU hansı beynəlxalq reytinq agentliklərində təmsil olunur?\nNarkoloji Mərkəzdəki yanğınla bağlı məhkəmə işindən SON XƏBƏR\nAzərbaycan güləşçiləri qızıl medalı qazandılar\nDolların sabahkı məzənnəsi\nŞagirdlər üçün mühüm yenilik – Nazir müavini açıqladı\nPendir alarkən və istehlak edərkən nəyə diqqət etməli?\nLənkəranda tank əleyhinə mina aşkarlanıb (FOTO)\nAzərbaycana gələn əcnəbilərin sayı AÇIQLANDI\nBağından yarım tondan çox narkotik çıxdı\n“Azsığorta”nın Direktorlar Şurasında kadr dəyişikliyi olub\nYardımlıda “VAZ” aşdı - Sıxılı vəziyyətdə qalan 2 nəfər xilas edildi\n57 yaşlı qadın özünü asdı - Xaçmazda\nDövlət Komitəsi 4 milyon manatlıq satınalma həyata keçirib\nFHN rəhbərliyi rayonlarda vətəndaşların qəbulunu keçirəcək\nBakıda evdən 70 min manatlıq ev kinoteatrı oğurlandı\n"Çin Azərbaycan üçün strateji tərəfdaşdır” - Mübariz Qurbanlı\nXidmətdə fərqlənən polis əməkdaşları mükafatlandırılıb\n“Sovetski”də söküntü vaxtı qaz xətti zədələnib\nİki gün əvvəl dənizdə batan gəncin meyiti tapıldı\nPrezident çinli rəsmiləri qəbul edib\nFədayə Laçının məhkəməsi yenə təxirə düşdü\nMaşın yolu keçən qadını vurub öldürdü\nBiləsuvarda cinayət - Bibisi oğlu və dostunu güllələdi\nQorxmaz Hüseynov Şəkidə qəbul keçirib\nBeş güləşçimiz finalda\nGürcüstanda elektrik enerjisi çatışmazlığı yarandı - Azərbaycan yardım etdi\nErmənilərin yaraladığı əsgərin vəziyyəti yaxşılaşıb\nAzərbaycan jurnalistinin hansı hüquqları var? - QANUN\nGüclü külək əsəcək - PROQNOZ\nAzərbaycan Prezidenti KİVDF-yə 1 milyon manat ayırıb - SƏRƏNCAM\nİDDİA: 55 yaşlı kişi 8 yaşlı uşağa qarşı əxlaqsızlıq edib\nXəzər dənizində qeyri-adi hadisə baş verib (VİDEO)\nYas mərasimləri qəbiristanlıqların yanında keçiriləcək - YENİLİK\nRus ordusundan imtina edən, 30 ermənini öldürən şəhid - Bəhruz Nuriyevin doğum günüdür\n18 yaşlı qız avtobusdan düşərkən faciəli şəkildə öldü - VİDEO\nSakinlərin şikayəti əsasında polis qaraçılara qarşı əməliyyat keçirib - VİDEO


Azərbaycanda benzinin qiyməti ilə bağlı VACİB XƏBƏR var\n14:27 21.04.2021 508\nBu ilin yanvar-fevral ayları ərzində ölkəmizə 7 milyon 104,32 min dollar dəyərində 11 min 934,4 ton “Aİ-95” markalı benzin və 187,75 min dollar dəyərində 239,9 ton “Aİ-98” markalı benzin idxal edilib.\nBelə ki, bir ton “Aİ-95” markalı benzinin gömrük dəyəri 595,3 dollara, bir ton “Aİ-98” markalı benzinin gömrük dəyəri isə 782,7 dollara başa gəlib. Bu rəqəmlər isə 2020-ci ilin eyni dövrü ilə müqayisədə müvafiq olaraq 27,9 faiz və 11,4 faiz azdır.\nRedaktor.az xəbər verir ki, “SOCAR Petroleum” QSC-nin Mətbuat katibi Üzeyir Həbibbəyli açıqlamasında bildirib ki, qiymət tənzimlənməsinə “SOCAR Petroleum” nəzarət etmir:\n“Gələcəkdə qiymətlərin necə olacağını biz də müəyyən edə bilmərik. Çünki hər dəfə mənbə ölkədən qiymətlər dəyişir. Ötən illərdə idxal olunan yanacaqların qiymətləri bir neçə dəfə aşağı salınıb. İdxal edilən yanacaq qiymətlərini sərbəst bazar tənzimləyir və ölkədə vahid qiymət tətbiq olunur”.\n“Bəzən “Aİ-98” markalı benzinə tələb artır. Yanacaq tez bitdiyindən yeni partiyanın gəlməsini gözləyirik. Bu nadir hallarda baş verir. Lakin “Aİ-95” markalı yanacağa tələb “Aİ-98” markalı yanacağa olan tələbdən çox olduğundan çalışırıq ki, bu yanacağın tədarükündə qıtlıq müşahidə olunmasın. Hər iki yanacağın da xarici ölkələrdən idxal olunduğu nəzərə alınmalıdır, bu zaman gecikmələr ola bilər”.\nAzərbaycan Dövlət Neft Şirkətinin (SOCAR) Mətbuat katibi İbrahim Əhmədov əlavə edib ki, “Aİ-95” və “Aİ-98” markalı benzinlər xaricdən idxal olunduğundan onların dəyəri beynəlxalq bazar tərəfindən tənzimlənir:\n“Azərbaycana bu benzinlərin əsas idxalçısı SOCAR olsa da, ölkədə fəaliyyət göstərən digər şirkətlər də məhsulu idxal etməkdə sərbəstdir. Bu zaman onların təyin etdiyi qiymət heç bir vəchlə SOCAR-dan asılı deyil”.\nOnun sözlərinə görə, ümumilikdə isə ötən ilin ilk ayları ilə müqayisədə bu il Azərbaycanda “Aİ-95” və “Aİ-98” markalı benzinlərinin qiyməti aşağı düşüb:\n“Ötən ilin ilk aylarında “Aİ-95” markalı benzinin bir litri pərakəndə 1,50 AZN-ə satılırdısa, sonrakı dövrlərdə dünyada qiymətlərin dəyişməsi ilə əlaqədar olaraq, müxtəlif dövrlərdə qiymətlər 1,10 AZN və 1,20 AZN-ə endirilmişdi. Odur ki, idxal olunan benzinin maya dəyəri azaldıqca, satış qiyməti də azaldıldı. Əgər başqa şirkətlər bu benzini daha ucuz qiymətə əldə edib sata bilsələr, bazar iqtisadiyyatı şəraitində bunu edə bilərlər. Bir sözlə, SOCAR idxal olunan benzinin qiyməti üzərində inhisara malik deyil”.\nQeyd edək ki, respublikamıza xaricdən idxal edilən “Aİ-95” premium markalı benzinin qiyməti 1,25 AZN, “Aİ-98” super markalı benzinin qiyməti 1,50 AZN təşkil edir. //Oxu.az


Xəbərlərin siyahısı: 24.01.2019 » Avrasiya.Net\nBakı Ağır Cinayətlər Məhkəməsində seksual xarakterli hərəkətlər etməkdə təqsirləndirilən Eldar Mürsəlovun cinayət işi üzrə məhkəmə istintaqı başlayıb.\nAvrasiya.net oxu.az-a istinadən xəbər verir ki, hakim Əhməd Quliyevin sədrliyi ilə keçirilən prosesdə prokuror ittiham aktını elan edib.\nİttihama münasibət bildirən E.Rəsulov özünü günahkar bilməyib. O, azyaşlıya təcavüz etmədiyini deyib.\nQeyd edək ki, Eldar Mürsəlov azyaşlı olan bacısı qızı Nigar Məmmədovaya (ad və soyad şərtidir - red.) təcavüz edib.\nEldar Mürsəlov azyaşlı qızla bir neçə dəfə seksual xarakterli hərəkətlər edib. Azyaşlının ailə üzvlərinin hüquq-mühafizə orqanlarına şikayətindən sonra Eldar Mürsəlov həbs edilib.\nİstintaq orqanı tərəfindən Eldar Mürsəlova qarşı Cinayət Məcəlləsinin 150.3.3-cü (yetkinlik yaşına çatmayan şəxsə qarşı seksual xarakterli zorakılıq hərəkətləri törətmək) maddəsi ilə ittiham elan edilib.\n"Şərəfsiz erməni dığasının şərəfinə ucaldılan büst götürülməlidir"\nBu gün GAK-da hüquqşünaslarla görüş keçirilib, məsələnin Konstitusiya Məhkəməsinə çəkilməsi istisna edilmir.\nBunu Avrasiya.net-ə açıqlamasında Gürcüstan Azərbaycanlıları Konqresinin (GAK) sədri Hüseyn Yusubov 20 yanvar tarixində Gürcüstanın Axalkalaki rayonunun Buqaşen kəndində qoyulan Dağlıq Qarabağ müharibəsində iştirak etmiş Mixeil Avagyanın büstü ilə bağlı baş verən hadisələrə münasibətində bildirib.\nQeyd edək ki, artıq rəsmi Bakıda bu məsələni nəzarətinə götürüb və Gürcüstan tərəfə etiraz edilib.\nTanınmış jurnalist Səfurə Çərkəzqızı Əmək və Əhalinin Sosial Müdafiəsi Nazirliyinin İctimaiyyətlə əlaqələr və kommunikasiya şöbəsində ictimaiyyətlə əlaqələr şektorunun müdiri təyin edilib.\nMəlumatı nazirliyin İctimaiyyətlə əlaqələr və kommunikasiya şöbəsinin müdiri Fazil Talıblı da təsdiq edib.\nQeyd edək ki, Səfurə Çərkəzqızı 1997-ci ildə BDU-nun jurnalistika fakültəsini bitirib. 90-cı illərdən jurnalist kimi fəaliyyətə başlayıb. "P.S. Gənclik”, "7 Gün”, "Rezonans”, "Həftə içi” qəzetlərində, "Lider”, ARB televiziyalarında çalışıb. Nazirlikdəki təyinatdan öncə "Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyində məsləhətçi kimi işləyib. O, jurnalistika ilə yanaşı bədii yaradıcılıqla da məşğuldur. "And olsun atlara!” və "Sevdalılar ” adlı kitabların müəllifidir. 2018-ci ildən Azərbaycan Yazıçılar Birliyinə üzvüdür. (qaynarinfo)\nMüşavirədə hesabat məruzəsi ilə çıxış edən Bakı şəhər prokuroru İlqar Abbasov bildirib ki, hesabat dövründə şəhərin prokurorluq orqanları cinayətkarlığa və hüquq pozuntularına qarşı mübarizə sahəsində paytaxtın digər hüquq mühafizə orqanları ilə əlaqəli şəkildə fəaliyyət göstərərək müəyyən nəticələr əldə edib.\nRəmiş xəstəxanaya yerləşdirildi\nXalq artisti Rafiq Hüseynov (Rəmiş) xəstəxanaya yerləşdirilib.\nAğır xəstəlikdən əziyyət çəkən gitara ifaçısı qonaq olduğu “Səni axtarıram” proqramından birbaşa klinikaya göndərilib.\nAparıcı Xoşqədəm Hidayətqızı bildirib ki, veriliş heyəti 74 yaşlı musiqiçinin müalicəsini öz üzərinə götürüb.\nBu məqamda qeyd edək ki, Rəmişin xəstə olması barədə ilk dəfə prodüser Tarix Əliyev (Tolik) “Hər şey daxil” proqramında məlumat vermişdi. O, ifaçının müalicə xərcinin 10 min manat olduğunu açıqlamışdı.\nMerdən daha bir əmr: şöbə müdiri vəzifəsindən azad edildi\nBakı Şəhər İcra Hakimiyyəti (BŞİH) Başçısı Aparatında struktur dəyişikliyi və yeni kadr təyinatı olub.\nAparatın İctimai-siyasi və humanitar məsələlər şöbəsinin əsasında İctimai-siyasi, humanitar məsələlər və dini qurumlarla iş şöbəsi yaradılıb.\nŞəhər icra hakimiyyətinin başçısı Eldar Əzizovun əmri ilə həmin şöbənin müdiri vəzifəsinə Elmin İmanov təyin edilib.\nİctimai-siyasi və humanitar məsələlər şöbəsinin müdiri Zaur Ramazonov isə yeni vəzifəyə təyinat almayıb. (Report.az)\nQadın ərini öldürdü, doğradı və...\nTürkiyədə qandonduran hadisə baş verib. İstiPress-in məlumatına görə, Hatayda Havva Z. adlı 35 yaşlı qadın ərini qətlə yetirib. Bundan sonra o 40 yaşlı kişinin meyitini 4 hissəyə bölüb və yaşadıqları binanın arxasındakı bağda basdırıb. Bağda qazıntı aparan polis bir uşaq atasının cəsədinin hissələrini tapıb.\nİddiaya görə, Havva ilə Mikayıl adlı həyat yoldaşı arasında bilinməyən səbəbdən mübahisə yaranıb. Dava böyüdüyü üçün qadın ərini bıçaqlayıb. Daha sonra isə onu parçalayıb.\nQadın haqqında polisə qonşuları məlumat veriblər. Onlar evdə dava səsləri eşitdiklərini, bir müddət sonra isə Havva adlı qadının həyətdə adyala bükülmüş nə isə basdırdığını deyiblər.\nAvrasiya.net xəbər verir ki, Gürcüstan parlamentinin deputatı Azər Süleymanov Gürcüstanın Axalkalaki rayonunun Buqaşen kəndində Azərbaycan torpaqlarının işğalında iştirak etmiş Mixeil Avagyanın abidəsi ucaldılmasına sərt etirarızını bildirib.\nDövlət Gömrük Komitəsnin (DGK) əməkdaşı iş başında ölüb.\nReport-un məlumatına görə, hadisə bu gün səhər saatlarında qeydə alınıb. DGK-nın “Mazımçay” keçid məntəqəsinin yük daşınma şöbəsinin əməkdaşı, Zaqatala şəhər sakini, 1975-ci il təvəllüdlü Əli Əbülfəz oğlu Tanrıverdiyev Zaqatala şəhər ərazisində iritonnajlı yük maşınından anbara yükün boşaldılmasına nəzarət edən zaman qəfildən halı pisləşərək vəfat edib.\nƏ.Tanrıverdiyevin ölümünün səbəblərinin müəyyənləşdirməkdən ötrü meyit Səhiyyə Nazırliyi Məhkəmə-Tibbi Ekspertiza və Patoloji Anatomiya Birliyinin Zaqatala rayon şöbəsinə təhvil verilib.\nMitinq iştirakçıları qarşıdurmaya gedəcəkdi - Qüdrət Həsənquliyev\nAvrasiya.net xəbər verir ki, BAXCP mətbuat xidmətinin “yanvarın 26-da Milli Şuranın, fevralda isə “Qarabağ komitəsi”nin ardıcıl olaraq mitinq keçirmək niyyəti bəzi destruktiv, xarici qüvvələrin “mitinq kampaniyası”ndan sui-istifadə edərək ölkədə sabitliyi pozmağa cəhd göstərmələrinə zəmin yarada bilərmi” sualına cavabında Qüdrət Həsənquliyev belə bir məqsədin ola biləcəyini istisna etmədiyini bildirib:\n“Ölkədə sabitliyin pozulmasına, qarşıdurmaya belə bir cəhdin ola biləcəyi nəinki mümkündür, hətta qaçılmazdı. Xatırlayırsınızsa, son mitinqdə iştirak edən bir qrup şəxs aksiyanın küçə yürüşü ilə davam etdirilməsi tələbini irəli sürdülər. Təbii ki, bu, mitinqlə bağlı müraciətdə nəzərdə tutulmadığı üçün qeyri-qanuni idi. Qanunsuz aksiyanın isə qarşısının alınması üçün də müvafiq addımlar atılacaqdı və şübhəsiz ki, bu da miqyasından asılı olmayaraq qarşıdurmaya yol açacaqdı. Maralıdır ki, belə tələblər irəli sürüləndə mitinqin təşkilatçıları buna qarşı çıxış etmədilər, əksinə “indi sayımız azdır” deyərək, iştirakçı sayının çox olacağı təqdirdə qanuna zidd hərəkətlərə, qarşıdurmaya yol verə biləcəklərini elan etmiş oldular. Bu isə o deməkdir ki, son mitinqdə iştirakçıların sayı çox olsaydı, təşkilatçılar qarşıdurmaya gedəcəkdilər. Xaricdəki bəzi destruktiv qüvvələr də Azərbaycanda qarşıdurma yaratmaq, sabitliyi pozmaq üçün bu prosesdən istifadə edəcəkdilər”.\nQüdrət Həsənquliyev deyib ki, sərbəst toplaşmaq azadlığı hər kəsin hüququdur:\n“Amma heç kim bu azadlıqdan sui-istifadə edə, vətəndaşların təhlükəsizliyinə təhdid yarada, qarşıdurmaya cəhd göstərə bilməz”.\nBAXCP sədri hətta bəzi qrupların ölkənin xaricində olan destruktiv qüvvələrlə danışıqlar apardığını, onları Azərbaycanda qarşıdurma yaratmaq üçün prosesə cəlb etmək niyyəti ilə hərəkətə keçdiklərini də bildirib.\nQüdrət Həsənquliyev vətəndaşları ayıq olmağa çağırıb:\n“Məqsəd bu və ya digər problemlərin həllinə nail olmaq yox, insanlarımızı qarşıdurmaya aparmaqdan, ölkədə sabitliyi pozmağa və bunun uzun müddət davam etməsinə zəmin yaratmağa, son nəticədə düşmənlərimiz qarşısında müqavimət gücümüzün azaldılmasına cəhd göstərməkdən ibarətdir”.\nBAXCP sədri eyni zamanda bildirib ki, heç kim Azərbaycanda qarşıdurma yarada və sabitliyi poza bilməyəcək və o buna əmindir.


Ağsuda bir qrup dövlət qulluqçusu mükafatlandırılıb - AZƏRTAC – Azərbaycan Dövlət İnformasiya Agentliyi\nAğsuda bir qrup dövlət qulluqçusu mükafatlandırılıb\nAğsu, 22 iyun, AZƏRTAC\nÖtən əsrin 90-cı illərinin əvvəllərində müstəqilliyini bərpa edən Azərbaycanda dövlət qulluğunun formalaşdırılması və inkişafı istiqamətində mühüm işlər görülüb. Bu sahədə ulu öndər Heydər Əliyevin müstəsna xidmətləri var. Məhz 2000-ci il iyulun 21-də “Dövlət qulluğu haqqında” Azərbaycan Respublikası Qanununun qəbulu ilə dövlət qulluğu sahəsində vahid siyasətin formalaşdırılmasının əsası qoyulub.\nAZƏRTAC xəbər verir ki, bu barədə Ağsuda 23 İyun – Dövlət qulluqçularının peşə bayramı gününə həsr olunan təntənəli mərasimdə ətraflı danışılıb.\nMərasim iştirakçıları - rayonda çalışan dövlət qulluqçuları əvvəlcə şəhərin mərkəzində Heydər parkına gələrək Ulu Öndərin abidəsini ziyarət edib, önünə çiçəklər düzüblər.\nRayon icra hakimiyyətinin başçısı Ənvər Seyidəliyevin çıxışında, eləcə də icra başçısı aparatının sənədlərlə və vətəndaşların müraciətləri ilə iş şöbəsinin müdiri Cahangir Məhərrəmovun məruzədə vurğulanıb ki, Azərbaycan dövlətçiliyinin təməlini qoyan ümummilli lider Heydər Əliyevin uzaqgörən uğurlu siyasəti və qətiyyətli iradəsi ilə ölkəmizin uğurlu inkişaf strategiyası müəyyən edilib. Bu inkişaf strategiyasının əhəmiyyətli hissəsini hüquq dövlət quruculuğu təşkil edir. Müstəqil Azərbaycan Respublikasının ilk Konstitusiyasında dövlət və hakimiyyət münasibətlərinin hüquqi bazası demokratik, hüquqi, dünyəvi dövlətçilik və hakimiyyətin bölünməsi prinsipləri əsasında milli dövlətçilik ənənələrinə və beynəlxalq təcrübəyə uyğun yaradılıb.\nBildirilib ki, bu gün ölkəmizdə, o cümlədən Ağsu rayonunda gənclərin, qadınların dövlət qulluğuna irəli çəkilmələri xüsusi diqqət mərkəzindədir. Hazırda rayonda 200-ə yaxın dövlət qulluqçusu çalışır ki, onların da xeyli hissəsi gənclər və qadınlardır.\nTədbirdə uzun illər səmərəli fəaliyyətinə görə bir qrup dövlət qulluqçusuna rayon icra hakimiyyətinin fəxri fərmanı verilib.\nAZERTAG.AZ :Ağsuda bir qrup dövlət qulluqçusu mükafatlandırılıb


“Şuşanı bəzi məmurlar tərəfindən torpaqların gələcək “zəbt etmə” planlarından düzgün ictimai nəzarət qoruya bilər” – Ramil İskəndərli – "ShushaNews" Sosial Yönümlü Sayt\nPrezident öz müsahibəsində ictimai nəzarətin vacibliyi məsələsinə də toxundu. Buna münasibətiniz?\nRamil müəllim, sizdən, 20 illik vətəndaş cəmiyyətində təcrübəsi olan şəxs kimi soruşmaq istərdim ki, bu sahədə beynəlxalq təcrübə bizə nə deyir?\nŞuşada Xüsusi Nümayəndə yanında İctimai Şuranın yaradılması ilə bağlı indicə irəli sürdüyünüz ideyanı necə görürsüz?\nPrevious Azad Suqovuşanda həyat canlanır\nNext Əlaqələndirmə Qərargahının nəzdindəki İdarələrarası Mərkəzin Işçi qrupunun görüşü keçirilib


«İlham Əliyev seçilməsə, Mehriban Əliyeva seçiləcək»\n2021, 08 Dekabr, çərşənbə, Bakı vaxtı 04:48\n«MÜXALİFƏTİN QATARI ÇOXDAN GEDİB»\n«Müxalifət anlamalıdır ki, onların qatarı gedib». «Yeni Azərbaycan» qəzeti bu fikirlərin YAP icra katibinin müavini Mübariz Qurbanlıya məxsus olduğunu yazır.\n«... onların hay-küyünə heç kim inanmır və onların da arxasınca heç kim getməyəcək».\nMübariz Qurbanlı Milli Şura ilə bağlı da fikirlər bildirib:\n«Biz niyə narahat olmalıyıq ki, kimlərsə birləşib hansısa ad altında nəsə quracaqlar. Qursunlar, yaratsınlar, seçkilərə də gəlsinlər, biz azad və demokratik ölkəyik və seçkilərdə də onlara sübut edəcəyik ki, biz onlardan qat-qat üstünük, cəmiyyət də prezident İlham Əliyevin xəttini müdafiə edir», deyə mübariz Qurbanlı bildirib.\nMƏRKƏZİ BANKA NƏ İSƏ OLUB?\n«Bizim yol» yazır ki, Mərkəzi Bank uzun müddətdir normal işləyən tək-tük dövlət qurumlarından biri olub. Vaxtlı-vaxtında statistik məlumatları yerləşdirib, mətbuata açıq olub. İndi təəssüf ki, bunun əksini görürük. Bank mətbuatın üzünə qapılarını bağlayıb, nə sorğulara cavab verir, nə TV kanalların dəvətinə razılıq verir. Məlumatları yaymağı isə 2013-cü ildən saxlayıb». Qəzet yazır ki, «Mərkəzi Bank bununla da onun fəaliyyətini tənzimləyən «Mərkəzi Bank haqqında» qanunun 64-cü maddəsinin tələblərini pozur. Həmin maddədə qeyd olunur ki, Mərkəzi Bank ayda bir dəfədən az olmayaraq, pul və maliyyə bazarlarının vəziyyəti haqqında informasiya bülletenləri buraxır».\nGƏNCLƏR İLHAM ƏLİYEVƏ «HƏ» DEYİR\n«Azərbaycan» qəzeti yazır ki, «Gənclər prezident İlham Əliyevi dəstəkləyəcəklərini bəyan ediblər». Qəzet belə bir qərarın Gənclər və İdman Nazirliyi yanında Gənclərlə iş üzrə İctimai Şuranın iclasında qəbul edildiyini qeyd edir:\n«Azərbaycan gənclərinin tam əksəriyyəti bu siyasətin arxasındadır və onu müdafiə edir... Azərbaycan gəncliyi cənab İlham Əliyevin ətrafında sıx birləşərək ona səs verməklə öz gələcəyinə səs verəcəkdir».\n61 MİNDƏN ÇOX GƏNC İŞ AXTARIR\n«Exo» qəzeti Azərbaycanda 61 min 250 gəncin iş axtardığını yazır. Məsələni təhlil edən ekspertlər gənclər arasındakı işsizliyin keyfiyyətli təhsillə həll etməyin mümkün olduğunu bildiririr: «Ümumilikdə 245 min adam iş axtarır və bunlar işsiz hesab olunurlar».\n«İLHAM ƏLİYEV SEÇİLMƏSƏ, MEHRİBAN ƏLİYEVA SEÇİLƏCƏK»\n«Əgər İlham Əliyev seçilməsə, Mehriban Əliyeva seçiləcək». Bunu «Yeni Müsavat»a müsahibəsində YAP-ın qurucularından biri, sabiq deputat Əli Əlirzayev deyib.\n«Mən başqa bir namizəd görmürəm, ayrı söhbət ola bilməz. Obyektiv olaraq Azərbaycan mühitini, seçicisini, vəziyyətini qiymətləndirərək deyirəm ki, bugünkü qüvvələr nisbətində, inkişaf səviyyəsində, həyat şəraitində bu nəticə olmalıdır. Başqa cür ola bilməz».\nQARABAĞIN 80-Cİ İLLƏRDƏ HƏLL OLUNUBMUŞ TALEYİ\n«Qarabağın taleyi hələ 80-ci illərdə SSRİ-nin Baş Kəşfiyyat İdarəsinin Strateji Araşdırmalar Departamentində həll edilmişdi». Bunu «Azadlıq» qəzetinə müsahibə verən sabiq dövlət müşaviri, politoloq Vəfa Quluzadə deyib:\n«... Qarabağ tipli problemlər Rusiyaya gələcək üçün lazım idi. Qarabağ probleminin uzunmüddətli olması üçün Rusiya ətraf rayonları da işğal edərək, ordan əhalini çıxartmaq siyasətinə üstünlük verdi. Hətta Hitler işğal etdiyi ərazilərdən yerli əhalini çıxartmırdı».


Mingəçevirli müharibə veteranı: "Sumqayıt toz-torpağın içərisində bir xarabalıq idi.." » YeniSumqayit.az - Sumqayıt xəbərləri, maraqlı xəbərlər, yeniliklər vs...\nİkinci Dünya müharibəsinin bəşəriyyətə vurduğu yaralar hələ də sağalmamış, yaddaşlardan silinməmişdir. İllər keçsə də, müharibənin vurduğu yaralar sağalmur, tarixdə xüsusi izlər qoyur. Müharibə Azərbaycan şəhərlərindən çox uzaqda getsə də, ölkəmiz onun ağırlığını heç də aktiv hərbi əməliyyatların aparıldığı ərazilərdən az hiss etməyib.\nHərbi əməliyyatların başlandığı ilk gündən 11 min qadın olmaqla, 700 min azərbaycanlı cəbhəyə yola düşüb. Cəbhələrdə göstərdikləri şücaətə görə 139 soydaşımız sovet hökumətinin ən ali mükafatına Sovet İttifaqı Qəhrəmanı adına layiq görülüb. O dəhşətli anları yaşayan, odun-alovun içərisindən sağ-salamat vətəninə dönən müharibə veteranlarımız bu gün də yaşayırlar.\nTəəssüflər olsun ki, bu gün həmin veteranlardan Mingəçevirdə yaşayanlardan cəmi 8 nəfəri sağdır. Müharibənin bitməsinin 70 illik yubileyi ərəfəsində onlardan biri ilə görüşüb, xatirələrini bizimlə bölüşməyini xahiş etdik. Bu, 90 yaşlı Rzayev Əmrah Qurban oğludur. O, söhbətinə “bir an gəncliyimə qaytardı məni sizin gəlişiniz”deməklə başladı.\nOnu da qeyd edək ki, bu ixtiyar hər kəsə örnək olacaq bir ziyalıdır. Hər kəsi təəccübləndirəcək cəhətlərdən biri də 90 yaşı olmasına baxmayaraq, kitabları gözlük taxmadan oxumasıdır. Evdə özünün kitabxanası var. Burada 500-dən artıq bədii ədəbiyyat saxlayır. Hələ gənc yaşlarından bir yaddaş kitabçası tutaraq oxuduğu kitablar barədə qeydlər də aparıb ki, vaxt gələr lazım olar. Müharibəyə gedəndə onun 18 yaşı olub, özü demişkən, müharibənin nə demək olduğunu dərk etmirmiş:\n“1925-ci ildə Qazax rayonunun Qıraxkəsəmən kəndində anadan olmuşam. Zəhmətkeş bir ailə olmuşuq. Atam bizi uşaq vaxtlarından zəhmətə alışdırmışdı. Dərslərimi də yaxşı oxuyurdum. Mən hərbi hissəyə çağırılanda orta məktəbdə oxuyurdum. Daha sonra bizi Sumqayıta apardılar. Toz-torpağın içərisində olan bir xarabalıq idi. Orada 6 ay hərbi təlim keçdik. İnandırım sizi, bizi orada o qədər incidirdilər ki, biz könüllü müharibəyə getmək istəyirdik. Nəhayət, bizi mal-qara kimi vaqona doldurub apardılar Ukraynanın Zaporojye şəhərinə. Biz 77-ci Azərbaycan diviziyasında idik. Biz ora çatanda eşitdik ki, Nəriman Nərimanovun oğlu da Volnovoxa şəhərində döyüşlərdə iştirak edir. Nərimanovun həyat yoldaşı Stalinə müraciət edib deyib ki, mənim Nərimanovdan bir yadigarım var, mənim oğlumu geri qaytarın. Stalin hərbi hissəyə zəng elətdirib deyir ki, Nəcəf Nəriman oğlunu ordudan tərxis edin. Lakin Nəcəf isə həmin anda döyüşə getdiyi üçün deyib ki, mən bu döyüşü də başa vurum, sonra gedərəm. Amma həmin döyüşdə onu vururlar. Biz bu hadisələrin canlı şahidləri olmuşuq. Müharibənin qızğın vaxtı idi. İnandırım sizi, heç elə bil döyüşdə deyildik. Çünki bizdə qorxu deyilən hiss yox idi. Güllələr başımızın üstündən yağış kimi yağırdı. Meşə zolağına çatanda almanlar bizim hücumumuza dözə bilməyib səngərləri tərk edib qaçdılar. Almanların səngərinə girəndə gördüyümüz mənzərə bizi çaşdırdı. Sanki səngər bir otel idi. Özləri üçün yaxşı şərait yaratmışdılar səngərdə. Beləliklə, mən bu döyüşlərdə qolumdan yaralandım. Bir müddət hərbi hospitalda yatdıqdan sonra, 1943-cü ilin dekabr ayının axırında evə buraxdılar”.\nMüharibədən gələndən sonra təhsilini davam etdirmək üçün axşam məktəbində oxuyub:\n“O vaxtı Mehdixan Vəkilov (Səməd Vurğunun qardaşı) Ağstafa rayonunun birinci katibi idi. O məni komsomolda işləməyə göndərdi. Həm orada işləyirdim, həm də axşam məktəbində oxuyurdum. Qazaxda müəllim kadrlarına böyük ehtiyac var idi. Ona görə də Qazaxda ikiillik Müəllimlər İnstitutu açmışdılar. Məktəbin direktoru da Xanməmməd Mirzəyev idi. Həmin bu müəllim bir gün bizə gəlib atamla danışdı ki, bu uşağı gəlsənə instituta qəbul edək.\n“Axı hələ orta məktəbdə oxuyuram”,- dedi heç nə olmaz, müəllim çatışmır. Mən tarix, dil ədəbiyyat fakültəsinə imtahan verib, qəbul oldum. Bir az fizika-riyaziyyatdan zəif olsam da, humanitar fənlərə marağım böyük idi. İki il bu institutda yaxşı oxuyub, fərqlənmə ilə bitirdim. Onu da deyim ki, kitaba marağım elə bu anlardan başlamışdı. Elə gün olurdu ki, iki romanı birdən oxuyurdum. Mən müharibədə iştirak etdiyimə görə təhsildə tay-tuşlarımdan çox geridə qalmışdım. institutu bitirdikdən sonra təyinatımı Tovuza verdilər. İki il orada işlədim. Sonra gördüm ki, alitəhsilli müəllim gələn kimi məni başqa yerə göndərirlər. Mənə deyirdilər ki, sənin təhsilin ali təhsil səviyyəsində deyil. Bu mənə çox təsir edirdi. Öz-özümə fikirləşdim ki, yəni mən bu qədər acizəm ki, bu ikiillik diplomla qalım? Sonra eşitdim ki, ikiillik Müəllimlər İnstitutunu bitirənləri APİ-yə 3-cü kursa götürürlər. Sənədlərimi hazırlayıb verəndə dedilər ki, həmin qayda ləğv olunub. Qərar çıxdı ki, qəbul birinci kursdan başlayır. Yenidən 4 il APİ-də oxudum. Həmin bu 4 ildə bir dənə 4 qiymətim olmadı. Yaxşı oxuyurdum deyə məni Tələbə-Elmi Cəmiyyətinin üzvü seçdilər. İnstitutu bitirdikdən sonra Azərbaycanın müxtəlif bölgələrində müəllimlik fəaliyyəti göstərdim”.\nÖz peşəsini dərindən sevən həmsöhbətimiz uzun illər bu peşədə müqəddəs müəllimlik borcunu yerinə yetirərək, 50 il, necə deyərlər, can qoyub. 1956-cı ildə Mingəçevirə gəlib Xaldan məktəbinin axşam məktəbində 6 il direktor vəzifəsində işləyib. 1961-65 ci illərdə Mingəçevirdə İnternat Məktəbində baş tərbiyəçi işləyib. 1965-1974-cü illərdə isə şəhər 8 saylı orta məktəbdə dərs hissə müdiri, 1974-1992-ci illərdə Mingəçevir Peşə Məktəbində dərs hissə müdiri vəzifəsində çalışıb”.\nƏmrah müəllim gənclik illəri ilə bağlı da çox maraqlı anları xatırladı: “Hələ Ağstafada olarkən Dəmir Yolu Kitabxanasında işləyirdim. Bir gün kitabxanaya arıq bir balaca qız gəldi, məndən oxumağa kitab istədi. Mən də kitabxanada olan kitablardan verirdim ona ki, bunlar maraqlı kitablardır. Hansı kitabı verdim, dedi oxumuşam. Kitabxanada o kitab qalmadı ki, ona göstərməyim. Axırda dedim ki, sən oxumamış kitab qoymamısan, daha məndən nə istəyirsən. Bir neçə vaxt keçəndən sonra mən institutda oxuduğum vaxtlarda gördüm həmin bu qız da orada oxuyur. Özü də əynindəki pencəkdən tanıdım. Kasıb ailə olduqlarına görə elə instituta da bu pencəklə gəlib-gedirdi. Həmyerli kimi tanış olduğumuza görə görüşüb hal-əhval tuturduq. Elə o vaxtlardan bir-birimizdən xoşumuz gəldi. İnstitutu bitirdikdən sonra evləndik. 4 oğlumuz, bir qızımız oldu. Hamısına ali savad verdik. Çox xoşbəxt ailə idik. Amma yoldaşımı tez itirdim. O, məni bu fani dünyada tək qoyub, Allahın rəhmətinə getdi. Ondan mənə yadigar qalan övladlarım, nəvə-nəticələrimdir. İndi mənə sonbeşik qızım Fəxriyyə xanım baxır. Boş vaxtlarımı ancaq kitab oxumaqla keçirirəm. Özü də indikiləri oxumuram. Dreyzeri, 50 cildlik uşaq ədəbiyyatını, 20 cildlik dünya ədəbiyyatını, xarici ölkəyə aid ensiklopediyaları oxuyuram. İndiki yazarların yazdıqları kitabları oxuyanda çox səhvlər tuturam. Bu gün çox təəssüflər olsun ki, gənclərimiz arasında kitaba maraq azdır. Onu da deyim ki, 90 yaşım olmasına baxmayaraq, bir gün əlimə kitab almasam, elə bilərəm ki, məndə nə isə çatmır. Mən qocaman bir müəllim kimi tövsiyə edərdim ki, gənclərimiz kitab oxusunlar, kitab bilik mənbəyidir, tərbiyə ocağıdır”.\nƏmrah müəllimdən bu yaşda sağlam olmağının sirlərini soruşanda dedi ki, “siqaret çəkməmişəm, ümumiyyətlə, zərərli vərdişlərdən uzaq olmuşam, düzgün qidalanmışam və həmişə rejimə riayət etmişəm. İnsan gərək özü-özünün həkimi olsun”.\nÖlkəmizdə müharibə veteranları dövlətin qayğısı ilə əhatə olunub. Əmrah müəllim də bu qayğıdan yararlanıb. Ona da “NAZ Lifan” markalı veteran avtomobili bağışlanıb. Dövlətin göstərdiyi diqqət və qayğıya görə ölkə rəhbərliyinə öz minnətdarlığını bildirir. Əmrah müəllim öz torpaqlarımızın azad olunacağı günü gözləyir və inanır ki, bu yaxınlarda torpaqlarımız azad olunacaq və biz öz qələbəmizi böyük sevinclə qeyd edəcəyik.\n8 gün erməni əsirliyində qalmış Azərbaycanlı: Əsirlik mənə ermənilərin iç üzünü öyrətdi.\nAzərbaycanın bütün orta məktəbləri silah-sursatla təmin edilir (VİDEO)\nƏdalət Şükürov: “İqtisadiyyat elmləri namizədiyəm.” (MÜSAHİBƏ)\nNeftimizi dünyaya tanıdan rəssam (FOTOLAR)\nİŞİD-çi azərbaycanlıların sensasion etirafları: ““Məni əsir götürdülər, zindana saldılar””\nElza Seyidcahan: "Anam məni Sumqayıtda şairlər dərnəyinə aparardı."


Rejimin məmurları azərbaycanlı milli-mədəni fəal Şükrulla Qəhrəmanini vəhşicəsinə döydü – GADTB\nRejimin məmurları azərbaycanlı milli-mədəni fəal Şükrulla Qəhrəmanini vəhşicəsinə döydü\nFevral 2, 2019\t355 Baxış\nGADTB-nin Mətbuat Mərkəzinə daxil olan məlumata görə, işğalçı fars rejimin məmurları azərbaycanlı milli-mədəni fəal Şükrulla Qəhrəmanini bu gün 2019-cu il fevral ayının 2-də günorta çağı Xudafərin Azad İqtisadi Məntəqədə öz evinin qarşısında ə ağac və daşla vəhşicəsin döyərək, yaraladılar. Azərbaycanlı fəal Araz Azad Məntəqəsi Təşkilatının ayrıseçkilik etdiyinə etiraz etdiyi üçün döyülüb.\nHəmin azərbaycanlı müəllim və fəal döyülmə nəticəsinə yaralanıb. Qəhrəmaninin ailəsi fəalı döyən şəxslərin kimliyini müəyyənləşdiriblər və məlum olub ki, həmin şəxslər rejimin Xudafərin rayonunda yerləşən İTTELAAT İdarəsinin məmurlarıdırlar.\nQeyd edək ki, azərbaycanlı fəal ayrıseçkilik və korrupsiyaya etiraz etdiyi üçün bundan öncə də telefon əlaqəsi saxlamaqla hədələnmişdi.\nÖncəki Rejimin məhkəməsi həbs etdiyi azərbaycanlı fəal Abbas Lisanini Məhkəməyə çağırdı\nSonrakı ABŞ İran adlanan ölkəyə görə Suriyadan tam çıxmır


“Şəhriyar erməni Kasparovu rüsvay etdi?” – Millət vəkilindən kəskin etiraz - Azinforum.az İnformasiya Portalı\nAna səhifə / Cəmiyyət / “Şəhriyar erməni Kasparovu rüsvay etdi?” – Millət vəkilindən kəskin etiraz\n“Şəhriyar erməni Kasparovu rüsvay etdi?” – Millət vəkilindən kəskin etiraz\n“Şəhriyar erməni Kasparovu rüsvay etdi”. “Şəhriyar 7 gedişə ermənini biabır etdi”. Belə xəbər olar? Bu şahmatdır, sabah Şəhriyar bir erməniyə məğlub olsa yazacaqsınız ki, “Şəhriyar Azərbaycanın başını yerə soxdu?”\nBu sözləri millət vəkili Fazil Mustafa Şəhriyar Məmmədyarovun Xorvatiyanın paytaxtı Zaqrebdə keçirilən “Croatia Grand Chess Tour”un blits turnirində eks-dünya çempionu, Rusiyanı təmsil edən Harri Kasparov üzərində 7 gedişlə qələbə qazanması haqda məlumatların təqdimetməsinə etiraz olaraq bildirib.\nMillət vəkili qeyd edib ki, idmançını bu cür süni milli pressinq altında saxlamaq olmaz:\n“Bu futbola da, güləşə də – bir sözlə, hər bir sahəyə aiddir. Əlbəttə, uğurdur. Kasparov gəlmiş-keçmiş ən güclü şahmatçılardan biridir. Hansısa oyunda uduzmağı da normaldır. Uzun illərdir aktiv şahmat həyatından çox siyasi fəaliyyəti gözə çarpır. Məsələn, Şəhriyar hansısa siyasi debatda Qarabağ mövzusunda Kasparovu tutarlı arqumentlərlə yerində oturdardısa, o halda belə atəşfəşanlıq anlaşılardı”.\nQeyd edək ki, bir müddət öncə F.Mustafa erməni idmançıya uduzan azərbaycanlını da müdafiə etmiş, onun haqda kəskin rəyləri rədd etmiş və idmandakı kiçik uğurlardan sevinməyin artıq geridə qaldığını, özümüzü İkinci Qarabağ savaşında möhtəşəm zəfər qazanmış Qalib Xalq kimi aparmağımızın vacib olduğunu bildirmişdi. Bakupost.az\nÖncəki SOCAR-a məxsus sahədə yanğın: Ərazi niyə qorunmur? – VİDEO\nNövbəti Messi beşinci cəhddə Amerika Kubokunu qazandı, Argentina Braziliyanı məğlub etdi (FOTO)


Elmar Vəliyev yeni nazirə də meydan oxuyur? - Zamanında Mikayıl Cabbarov da az çəkməmişdi... » Beynəlxalq İnformasiya Agentliyi\nOxunub:111 / 31 may 09:28sosial, gundem\nElmar Vəliyev Gəncə üçün bir kabusa çevrilib\nFİA.Az xəbər verir ki, onun ölkənin ikinci şəhərinə rəhbərlik etdiyi dövrdən əhalisi zülmətə qərq olub.\nQeyri-qanuni tələblər, süründürməçilik, mülkiyyət hüquqlarının pozulması, qəbula gedənlərin geri qaytarılması, büdcə təşkilatlarından pul yığılması E.Vəliyev dövrünə aiddir.\nBu günlərdə onun Gəncə flarmoniyasına müəllimlərə məcburi bilet satdırması növbəti gərginliyə səbəb olub. Müəllim maaşı dolanışığa yetmədiyi halda bilet bazarı açılıb.\nGəncənin təhsil işçiləri haqq səsini ucaldaraq E.Vəliyev istibdadına etiraz ediblər. Amma təhsil naziri Ceyhun Bayramov tərəfindən heç bir addım atılmayıb.\nNazirlik Gəncə ŞİH-nə xəbərdarlıq etmir ki, müəllimlərin məvacibi ilə flarmoniyanı doldurmazlar. Belə ki, mətbuatda artıq məlumatlar var.\nFlarmoniyanın tutumundan 2 dəfə çox adama bileti məcburi şəkildə satırlar. Gəncə “xan”ı bilir ki, bu konsertlərə heç kim gəlmir.\nFİA.Az mediaya istinadla xəbər verir ki, həmin nömrə ilə biletin hansı müəssisəyə verildiyini müəyyənləşdirib, həmin işçiləri işdən çıxaracaqlar.\nBu gün 1200 nəfərdən çox tamaşaçı tutan flarmoniya artıq Gəncə şefi və flarmoniyanın direktoru Samir Cəfərov üçün külli miqdarda qazanc mənbəyinə çevrilib.\nMüəllimlər və valideynlər sual edirlər ki, təhsil naziri hara baxır: “Burdan müraciət edirik Ceyhun Bayramova. Deyirik ki, bu təhsil müəssisələrinə kim nəzarət edir?\nBu təhsil müəssisələri Elmar Vəliyevin nəzarətindədirmi yoxsa cənab nazir, sizin? Bu biabırçılığa son qoymaq lazımdır.\nUşaq bağçaları, orta məktəblər, kolleclər, peşə məktəbləri, universitetlər, səhiyyə idarələri, xəstəxanalar, bütün müəssisələr bilet problemini yaşayır”. Bütün tərəfləri dinləyib dərc etməyə hazırıq. Mövzunu diqqətdə saxlayacağıq.\nElmar Vəliyevin "bilet biznesi"... - ŞOK İTTİHAMLAR sosial "Bütün məktəblərə məcburi olaraq bilet verilib və pul müəllimlərdən yığılı ... sosial, gundem, bolge Bir icra başçısı üç nazirə problem yaradır - Elmar Vəliyev haqda yeni iddia ... bolge "Elmar Vəliyevin orta əsrlərdəki kimi "xərac" yığmasından cana doymuşuq ... gundem, bolge Gəncənin canı ondan qurtaracaq... - Oliqarxa çevrilmiş Vəliyev yola salınır gundem, bolge


Alsunun atası məhkəmə qarşısında cavab verəcək\nCəmiyyət 5 İyun 2007 17:02 (UTC+04:00)\nTanınmış müğənni Alsunun atası Ralif Safin məhkəmə qarşısında cavab verəcək. Onu məhkəməyə Moskvanın "Krılya Sovetov" xokkey klubu verib. Onlar atıq üç aydır ki, maaşlarını almırlar. www.shoowbiz.ru-nun verdiyi məlumata görə, Ralif Safin 2005-ci ildə klubun rəhbəri olub. Xokkey komandasının azərkeşləri ümid edirdilər ki. o, gələndən sonra hər şey yaxşı olacaq. "Krılya Sovetov" komandası superliqaya qayıda bildi və keçən mövsümdə onlar 19-cu yeri tutdular. Safin isə pulu küçəyə atmaqdan yorulub və belə qərara gəlib ki, klubu satsın. O dəqiqə də klubu alanlar tapılıb.\nLakin onlar Ralifin qarşısına çox çətin bir şərt qoydular. O, öz yerini tərk etməlidir, klubun tərkibindən çıxmalıdır. Klubun yeni sahibləri borclarını verən kimi Alsunun atası çəkilib gizləndi. Bu haqda "Ekspreess qəzeti" yazıb. "Siz təsəvvür edin, biz ona 14 milyon pul vermişik, o isə işi təhvil vermək isətmir. Gördüyünüz kimi, o, fikrini dəyişib" - təşvişlə yeni investor olan Aleksandr Tretyak deyib. "Heç nə olmaz, onsuz da klub bizim olacaq. Lazımi sənədləri biz artıq qeydiyyatan keçirmişik".\nKomandanın xokkeyçiləri bu problemi özləri həll etmək qərarına gəliblər. Belə ki, onlar Moskvada Kunsevski prokurorluğuna müraciət etməli olublar. Onlar Ralif Safindən onların əmək haqlarını qaytarmağı tələb edirlər.


“Xəzərdə mübahisəli yataqlar hər iki xalqa fayda gətirəcək” – Azər Badamov\n17:08 30 Mart 2018\n“İranla Azərbaycan arasında bir çox sənədlər imzalanıb. Onların arasında iki sənədi xüsusilə qeyd etmək istərdim. Bunlar Xəzər dənizində birgə işləməyimizlə və Astara-Rəşt dəmir yolunun tikintisi ilə bağlı olan sənədlərdir”.\nMetbuat.az məlumatına görə, bunu Azərbaycan prezidenti İlham Əliyev İran prezidenti Həsən Ruhaninin İrana səfəri zamanı birgə mətbuata bəyənatlarla çıxış edən zaman bildirib. Dövlət başçısı qeyd edib ki, bu sənədlər tarixi əhəmiyyət daşıyır: “Çünki bu sənədlərin reallaşması nəticəsində həm Xəzər dənizində, həm nəqliyyat sahəsində bizim əməkdaşlığımız daha da yüksək pilləyə qalxacaq və eyni zamanda, bu, regional əməkdaşlığa da çox müsbət təsir göstərəcək”.\nİran dövlət başçısı Həsən Ruhani isə qeyd edib ki, Xəzər dənizində bizim çoxlu birgə mənafelərimiz var: “Biz gərək elmi, iqtisadi, ticari, gəmiçilik, balıqçılıq, turizm sahələrində əməkdaşlıq etməklə maksimum səmərə əldə edək. Bu gün Xəzər dənizinin mənbələrindən və yataqlarından qarşılıqlı istifadədə əməkdaşlığımız xalqlarımızın mənafeyinə geniş xidmət etmiş olar. Hər iki xalq və başqa xalqlar da bu əməkdaşlıqdan faydalansınlar”.\nMillət vəkili Azər Badamov Metbuat.az-a açıqlamasında qeyd edib ki, İranla Azərbaycan arasında dostluq, əməkdaşlıq əlaqələri çox yüksək səviyyədədir: “İran Azərbaycana qonşu və dost ölkədir. Bizim milli və mədəni adət-ənənələrimiz bir-birinə oxşayır. Son zamanlar İran rəsmilərinin Azərbaycana tez-tez səfərləri, Azərbaycan rəsmilərinin də İrana getməsi və yaxud ikitərəfli, üçtərəfli, dördtərəfli formatda görüşlərin keçirilməsi bu ölkələr arasındakı dostluq və əməkdaşlıq əlaqələrini daha da möhkəmlədib. İran prezidenti cənab Ruhaninin Azərbaycana sonuncu səfərini və səfər zamanı müəyyən məsələlərin müzakirə olunmasını demək olar ki, bu vaxta qədər həll olunmamış bir sıra məsələlərin həllinə atılmış addım kimi hesab etmək olar.\nMəsələn, Xəzər dənizində İranla mübahisəli yataqlar var idi, dondurulmuş yataqlar adlandırılırdı. Bu yataqların birgə işlənməsi ilə bağlı razılıq əldə olunub. Bu razılığın əldə edilməsi o deməkdir ki, İranla Azərbaycan arasında Xəzər dənizi ilə bağlı mübahisəli mövzular yox dərəcəsindədir. Bu yataqların birgə işlənməsi həm Azərbaycan, həm də İran iqtisadiyyatına böyük gəlirlər gətirəcək. İranın Azərbaycanda 700-ə yaxın şirkəti fəaliyyət göstərir. Xəzərdə mübahisəli yataqlar indi hər iki xalqa fayda gətirəcək. İran şirkətləri tərəfindən Azərbaycan iqtisadiyyatına 3 milyard dollardan artıq pul qoyulub. Bakı-Tbilisi-Qars dəmir yolu istifadəyə verilib. Bu dəhlizlərin davamı olaraq Astara-Rəşt dəmir yolunun tikinti işləri sürətlə aparılır. Astara-Rəşd dəmir yolunun tikintisi və Bakı-Tbilisi-Qars dəmir yolunun istifadəyə verilməsi İranın da Avropaya dəmir yolu vasitəsilə çıxmaq imkanlarını genişləndirir.\nİki dövlət arasında tranzit imkanlarının genişləndirilməsi həm İran, həm də Azərbaycan üçün böyük əhəmiyyət kəsb edir. İranda Azərbaycan dəmir yolunun açılışı, Asiya qitələrindən və yaxud ərəb dövlətlərindən gələn yüklərin İrandan keçərək Azərbaycandan həm Rusiya istiqamətində, həm Avropa istiqamətində və əks istiqamətə daşınmasına imkanlar yaradacaq. Bu da hər iki ölkənin tranzit imkanlarından götürəcəyi böyük miqdarda maliyyə vəsaiti deməkdir. Bu maliyyə də təbii ki, ölkələrimizin iqtisadiyyatında özünü göstərəcək.\n- Xəzərin hüquqi statusu ilə bağlı daha bir maneənin aradan qalxması Türkmənistan üçün də örnək rolunu oynaya bilərmi?\n- Təbii ki, ola bilər. Dondurulmuş yataqların qalması heç bir ölkə üçün əhəmiyyət kəsb etmir. O yataqlarda istehsal prosesi başlanmalıdır, onlar tədqiq edilməli və imkanlarından istifadə edilməlidir. Bu gün bu yataqların yenidən gündəmə gətirilməsi, onlardan neftin istehsalına başlanması, yəni, İran və Azərbaycanın birgə işləməsindən sonra, düşünürəm ki, bu, Türkmənistan üçün də bir nümunə olacaq və Türkmənistan da bu istiqamətdə düşünəcək.\nAzərbaycan İran Xəzər dənizi mübahisəli yataqlar birgə işləmə Türkmənistana örnək